“Bu qərarı Ali baş komandanımızı ən doğru anda qəbul edəcəyinə heç kəsin şübhəsi yoxdur” » "Dünya" informasiya agentliyi\n“Bu qərarı Ali baş komandanımızı ən doğru anda qəbul edəcəyinə heç kəsin şübhəsi yoxdur” - deputat\nTarix: 29-05-2020, 13:30 | Çap et\n"Bakının Qaradağ rayonunda məcburi köçkünlər üçün salınmış “Qobu Park-3” yaşayış kompleksinin açılışı mərasimi bu koteqoriyadan olan vətəndaşlarımıza diqqət və qayğının növbəti təzahüri idi".\nBu sözləri “Sherg.az”a millət vəkili Hikmət Məmmədov deyib. Deputatın sözlərinə görə, Azərbaycan Respublikasının Prezidenti İlham Əliyev və birinci xanım Mehriban Əliyevanın açılışında iştirak etdiyi bu mühüm hadisə ölkəmizdə bu günə qədər həyata keçirilən sosial siyayasətin davamı kimi qiymətləndirilməlidir:\n"Hazırda koronavirus pandemiyasının iqtisadiyyata böyük zərbə vurduğu bir vaxtda Azərbaycanda bu tipli sosial layihələrin məhdudiyyətsiz olaraq həyata keçirilməsi Azərbaycan dövlətinin bir daha istənilən şərtlərdə öz vətəndaşının yanında olmasının göstəricisidir. Birinci vitse-prezidenti Mehriban xanım Əliyevanın təşəbbüsü ilə sosial sahədə həyata keçirilən tədbirlər, Heydər Əliyev Fondunun bu istiqamətdə reallaşdırdığı böyük layihələr aztəminatlı təbəqənin sosial problemlərinin həllinə yönəlmiş mühüm addımlardır. Açılışda çıxış edən Azərbaycan Prezidenti bir daha qeyd etdi ki , bütün Azərbaycan xalqı bilməlidir ki, bu, sizin üçün müvəqqəti yaşayış yeridir. Torpaqlarımız işğaldan azad ediləndən sonra biz bu gün hələ də işğal altında olan torpaqlarda buna oxşar gözəl binalar, şəhərciklər tikəcəyik, ermənilər tərəfindən dağılmış şəhərlərimizi yenidən quracağıq. Ölkə rəhbərinin bu tip layihələri icra edən özəl şirkətlərin fəaliyyətini qiymətləndirərkən qeyd etdi ki , bu qəsəbənin xüsusiyyəti ondan ibarətdir ki, burada bütün işlər özəl sektor tərəfindən görülüb. Bu da çox sevindirici haldır. Şadam ki, mənim bir neçə il bundan əvvəlki çağırışımdan sonra özəl sektor artıq bu önəmli sosial layihələrə də qoşuldu. Bütün tikinti işləri, bütün investisiyalar özəl sektor tərəfindən təmin edilibdir. Burada xüsusilə Paşa Holdinq şirkətinin fəaliyyətini qeyd etmək istəyirəm. Bu şirkət çoxşaxəli fəaliyyətlə məşğuldur. Bu şirkətin bütün dövrlərdə sosialyönümlü layihələri təqdirəlayiqdir. Onu da bildirməliyəm ki, heç bir reklam etmədən, necə deyərlər, özünü tərifləmədən bu işləri ardıcıl şəkildə görür. Bu gün koronavirus şəraitində Paşa Holdinq şirkəti və digər özəl şirkətlər ehtiyacı olan insanların yanındadırlar. Bu böyük tikinti layihəsi bir daha onu göstərir ki, biznesin sosial məsuliyyəti artır".\nH.Məmmədovun sözlərinə görə, hazırkı koronovirus pandemiyası mərhələsində ölkəmizdə olan sosial yardımlaşma əhval-ruhiyyəsi Heydər Əliyev Fondu və bir sıra özəl şirkətlərin də fəal iştirakı ilə kifayət qədər geniş miqyas almaqdadır ki, bu da cəmiyyətdaxili həmrəyliyi daha da möhkəmləndirir:\n"Prezident İlham Əliyev bir sıra mühüm məsələlərə toxunaraq işğal faktının hələ də davam etməsinə baxmayaraq Azərbaycanın öz ərazi bütövlüyünü təmin edəcəyini bildirdirərək qeyd etdi ki, beynəlxalq hüquq, hərbi qüdrətimiz, eyni zamanda, iqtisadi üstünlüyümüz, əlbəttə ki, torpaqlarımızın azad olunmasında əsas rol oynayacaqdır. Danışıqlar öz yerində, ancaq indi dünyada güc amili ön plana çıxır, bəzi ölkələr, hətta böyük demokratik ənənələri olan ölkələr də bəzi hallarda beynəlxalq hüquqa məhəl qoymadan öz maraqlarını təmin edirlər.\nOna görə ordu quruculuğu mənim Prezident kimi fəaliyyətimdə həmişə ön plandadır. Əslində bu deyilənlər, ordumuzun gücünə xüsusi vurğu edilməsi Azərbaycanın müəyyən mərhələdə qətiyyətli addımalr atacağına işarə olmaqla həm də ali baş komandanın öz ordusuna güvənməsinin göstəricisi hesab edilə bilər.\nHazırda danışıqlar masasında məhz mərhələli həll variantının olmasına baxmayaraq Ermənistan rəhbərliyinin bunu inkar etməyə çalışması əslində siyasi riyakarlıq və öz xalqını aldatmaqdır. Mərhələli həll isə birinci mərhələdə torpaqlarımızın bir hissəsinin işğaldan azad olunması deməkdir. Danışıqların uzadılacağı təqdirdə isə Azərbaycan daha qətiyyətli addımlar ata bilər ki , bu da sadəcə, vaxtı və geosiyasi vəziyyəti düzgün qiymətləndirilməsi ilə mümkün ola bilər.\nƏslində bu cür yanaşma mövcud beynəlxalq və geostrateji şərtlər çərçivəsində ən optimal vaxtda ən doğru qərarı qəbul edə bilmək deməkdir ki, bu qərarı da Ali baş komandanımızı ən doğru anda qəbul edəcəyinə heç kəsin şübhəsi yoxdur. Çünki 2016-cı ilin Aprel döyüşləri və 2018-ci ilin Günnüt döyüşləri artıq belə bir təcrübəni yaşadığımızın göstəricisidir və yenə şərtlər uyğun olan kimi belə əməliyyatların daha geniş miqyasda təkrarlanması üçün yaxşı bir nümunədir".


Tikinti işləri Şamaxı Rəsədxanasının fəaliyyətinə mane olur\n22 Noyabr 2013 17:21 (UTC+04:00)\nAzərbaycan, Bakı, 22 noyabr /Trend, müxbir H.Vəliyev/\nAzərbaycan Milli Elmlər Akademiyası (AMEA) Şamaxı Astrofizika Rəsədxanasının yaxınlığında binaların tikintisinin dayandırılması məsələsi üzrə hökumət başçısına müraciət edib. Trend-in məlumatına görə, bunu cümə günü mətbuat konfransında AMEA prezidenti Akif Əlizadə jurnalistlərə deyib.\nOnun sözlərinə görə, hökumət başçısı müraciəti Baş nazirin müavini Abid Şərifova göndərib. A.Şərifov isə öz növbəsində, mövcud məsələnin həlli üçün xüsusi komissiya yaradıb.\nA.Əlizadə bildirib: "Hələlik bu komissiya bu məsələdə bizi qane edə biləcək konkret qərara gələ bilməyib. Biz bu barədə, həmçinin Azərbaycan Prezidenti Administrasiyasını məlumatlandırmışıq və ümid edirik ki, AMEA-nın maraqlarını müdafiə edə biləcəyik".\nAMEA prezidenti qeyd edib ki, Şamaxı Rəsədxanası milli sərvətdir və dünyada yüksək səviyyədə tanınır: "Rəsədxanada həm yerli, həm də əcnəbi alimlər tədqiqatlar aparırlar".\nKosmik cisimləri müşahidə etmək üçün optik teleskopların istifadə edildiyi rəsədxanalara süni işıqlandırmadan azad, aydın atmosfer lazımdır. Rəsədxanaların yanında parlaq gecə işıqlandırmasının olduğu şəhərlər yerləşməməlidir, çünki bu, müşahidələrə mane olur.\nA.Əlizadə qeyd edib: "Hesab edirik ki, rəsədxana ətrafında bütün tikinti işləri dayandırılmalı və digər yerlərə köçürülməlidir. Əks təqdirdə, bu, rəsədxananın məhvinə gətirib çıxara bilər, buna isə qəti şəkildə yol vermək olmaz".\nCəmiyyət 13 Aprel 18:26\nCəmiyyət 29 Mart 00:09\n14:28 - Bahar ölkəmizə qədəm qoydu...\nCəmiyyət 20 Mart 14:28\nAkif Əlizadə: Azərbaycan cəmiyyəti uzun müddət elm ilə sahibkarlığı bir yerdə görə bilməyib\nCəmiyyət 16 Mart 12:08\nAzərbaycanda internet asılılığının psixoloji aspektləri öyrəniləcək\nCəmiyyət 8 Fevral 20:41\n22 gündən sonra bizi təhlükə gözləyir? - Rəsədxana açıqladı (ÖZƏL)\nCəmiyyət 3 Fevral 11:26\nAMEA prezidenti: Magistrlər akademik biliklər əldə etməlidirlər\nCəmiyyət 10 Yanvar 17:51\nCəmiyyət 5 Yanvar 11:38\nSaat 14:45 - Azərbaycana qış gəldi\nCəmiyyət 21 Dekabr 2016 14:44\nCəmiyyət 21 Dekabr 2016 12:28\nCəmiyyət 21 Dekabr 2016 11:55\nAzərbaycanda yeni Ali Şura yaradıla bilər\nCəmiyyət 21 Dekabr 2016 11:52\nAMEA prezidentindən TƏKLİF\nSiyasət 21 Dekabr 2016 11:46\nAkif Əlizadə: Azərbaycan xalqı ulu öndər Heydər Əliyevi həmişə fəxrlə anacaq\nSiyasət 11 Dekabr 2016 22:05\nAkif Əlizadə: Zoologiya elminin qarşısında yeni problemlər dayanıb\nNəzər nöqtəsi 23 Noyabr 2016 11:59


Beynəlxalq Mətbuat Mərkəzində təşkil olunan yubiley mərasimini giriş sözü ilə açan Azərbaycan Mətbuat Şurasının sədri, millət vəkili Əflatun Amaşov Tofiq Rüstəmovun keçdiyi həyat yolundan danışdı. O, qeyd etdi ki, Rüstəmov Tofiq Tağı oğlu 1936 - çı ildə Quba şəhərində anadan olub. 1953-cü ildə 1 nömrəli şəhər beynəlmiləl orta məktəbini bitirib. Bakı Dövlət Universiteti jurnalistika fakültəsinin məzunudur. 1958 - 1960-cı illərdə dövrünün ən nüfuzlu qəzetlərindən sayılan "Uçitelskaya qazeta"nin Azərbaycan üzrə xüsusi müxbiri işləyib. 10 il Azərbaycan Dövlət Televiziya və Radio Verilişləri Komitəsində baş redaktor vəzifəsində çalışıb, eyni zamanda universitetin qiyabi aspiranturasında təhsilini davam etdirib. Onun Azərbaycan radiosunda səslənən tərcümələri və orijinal verilişləri dinləyicilərin rəğbətini qazanıb. 1967-ci ildən Bakı Dövlət Universitetində elmi - pedaqoji fəaliyyətə başlayıb, partiya - sovet mətbuatının nəzəriyyəsi və təcrübəsi kafedrasının baş müəllimi işləyib. 1979-cu ildə jurnalistika fakültəsinin dekanı seçilib. 1987-ci ildən tərcümə, televiziya və radio jurnalistikası kafedrasının professoru olub. 1989 - 1990 - cı illərdə Azərbaycan KP MK ideologiya şöbəsi müdirinin birinci müavini olub, Azərbaycan Respublikası Ali Sovetinin deputatı seçilib. 1990-1995-ci illərdə "Kommunist" qəzetinin redaktoru, "Xalq qəzeti"nin baş redaktoru vəzifəsində işləyib. Tofiq Rüstəmov 1998-ci ildə vəfat edib.


Energetika naziri: "Dünyada neft ehtiyatlarının həcminin azalmasını nəzərə almalıyıq"\n20 İyun 2018 - 15:29\nEnergetika naziri:"Dünyada neft ehtiyatlarının həcminin azalmasını nəzərə almalıyıq"\nNeft İxrac Edən Ölkələr Birliyinin (OPEC) iyunun 21-23-də Vyanada (Avstriya) keçiriləcək “Neft-Dayanıqlı gələcək üçün əməkdaşlıq” mövzusunda keçiriləcək 7-ci beynəlxalq seminarında dünya bazarında neftin qiymətinin sabitləşməsi ilə bağlı əldə olunmuş nəticələr müzakirə ediləcək.\nBu açıqlama ilə energetika naziri Pərviz Şahbazovçıxış edib.\n“Tədbirdə mövcud vəziyyətin idarə edilməsi ilə bağlı addımlar atılacaq”, – o qeyd edib.\nNazir neft hasilatının həcminin daha da azaldılması imkanları barədə də danışıb: “Dünyada neft ehtiyatlarının həcmi azalmaqdadır. Əvvəlki dövrlə müqayisədə vəziyyət dəyişib və ehtiyatlarda kəskin azalma olub. Bunu nəzərə almalıyıq və elə etməliyik ki, neft bazarında böhran yaranmasın. Bu baxımdan hasilatın həcminin azaldılması rejiminin yumşaldılması ilə bağlı məsləhətləşmələr olacaq”.\nXatırladaq ki, P.Şahbazov Vyanadakı seminarda OPEC-in baş katibi Məhəmməd Barkindonun dəvəti ilə iştirak edəcək. Onun “Dünya iqtisadiyyatı üçün neftin gələcəyi” adlı 5-ci sessiyada çıxışı nəzərdə tutulub. Bundan başqa, nazirin OPEC-ə üzv və üzv olmayan ölkələrin Nazirlərinin Birgə Monitorinq Komitəsinin 9-cu iclasında da iştirakı planlaşdırılır.\nP.Şahbazov OPEC-in Nazirlər Şurasının iyunun 23-də keçiriləcək 174-cü iclası çərçivəsində OPEC və qeyri-OPEC nazirlərinin 4-cü iclasına da qatılacaq/Report.


“RUSİYA YENİDƏN MƏĞLUBİYYƏTƏ DÜÇAR OLDU…” - “Rus ordusu qazaxları qorxutmaq üçün çağırılmışdı, ancaq…” - 7Times.Az – Son Xəbərlər, Dünya Xəbərləri və Multimedia\n14 Yanvar 2022, 22:06\nQazaxıstanın geosiyasi əhəmiyyəti böyükdür,əgər qlobal qarşıdurmanın Avropadan Asiyaya keçməsini nəzərə alsaq, onda bu ölkənin əhəmiyyəti daha da artacaq. Tüstülənən inqilab və Rusiya ordusunun Qazaxıstanda peyda olması böyük dövlətlər arasındakı çəkişmədəki qüvvələr nisbətini dəyişə bilər.\nQazaxıstanla əlaqədar ABŞ və Çinin hər birinin öz güclü kartları və təsir imkanları var. Qazaxıstan lideri Nursultan Nazarbayev böyük güclər arasında balans yaradaraq müəyyən qədər müstəqil xarci siyasət yürüdürdü, amma indi hər şey büsbütün dəyişə bilər.\nQazaxıstan ilk növbədə zəngin təbii sərvətə malik tranzit ölkədir, orada iri neft yataqları var, bundan başqa dünya uran hasilatının 40 %-i Qazaxıstanın payına düşür. İğtişaşlar başlayandan sonra neftin və uranın qiyməti yüksəldi, amma Qazaxıstan hakimiyyəti əmin edirdi ki, hasilatda kəsinti olmayacaq(Hasilatçı şirkətlərin fəhlələri etirazçılarla həmrəy olduqlarını bildirirdilər).\nQazaxıstandakı xüsusi önəm daşıyan obyektlərdən biri 1955-ci ildə yaradılmış Baykonur kosmodromudur. Rusiyanın kosmik gəmiləri məhz buradan kosmosa uçur. Keçmişdə Semipalatinsk yaxınlığındakı nüvə poliqonu da mühüm əhəmiyyətə malik olub.\nÇinin “Bir zolaq-bir yol” layihəsində Qazaxıstan böyük qovşaq rolu oynayır. Həmin marşurut İran, Türkiyə və Rusiyaya şaxələnir və yekunda bu yolların hamısı Qərbi Avropaya gedir.\nRusiyalılar Qazaxıstanı “rus dünyası”nın bir hissəsi hesab edirlər və Ukrayna hadisəsində olduğu kimi böyük səhvə yol verirlər. Kremlə yaxın politoloqların sözlərinə görə, orada hamı rusdillidir və ya əhalinin rus kökləri var və buna görə də Rusiya ilə birləşmək arzuolunanıdır. Əslində müstəqil rus ekspertlərinin və həmçinin də müxalifətçilərinin bu məsələyə münasibətdəki mövqeləri rejim nümayəndəlrinin yanaşmalarından çox az fərqlənir. Şimali Qazaxıstanın Rusiyaya birləşdirilməsinə nəinki Vladimir Jirinovski, hətta Aleksandr Soljenitsin də çağırış edirdi.\nBu arada onu da deyək ki, rusdilli və rus kökləri olan qazaxıstanlılar var ki, onlar ruspərəst mövqedə dayanmırlar və öz dövlətlərinin Rusiyaya birləşdirlməsini qətiyyən qəbul etmirlər. Ancaq bəllidir ki, Putin rus azlığının mövcudluğunu(onun sayla bağlı söylədiyi rəqəmlər hədsiz şişirdilib ) yaxın dövlətlərə müdaxiləyə və ya onların Rusiyanın təsir zonasına daxil edilməsinə əsas səbəb kimi görür.\nƏlbəttə, Rusiya prezidenti ilk növbədə Ukrayna, Belarusiya və ya Qazaxıstan əhalisi barədə yox, öz ölkəsi barədə düşünür. Onu keçmiş sovet respublikalarında ən çox qorxudan şey rəngli inqilablardır, hakimiyyətin saraydan deyil, küçədən dəyişməsidir. Hazırda Putinin reytinqi prezidentliyi dövrünün ən aşağı səviyyəsindədir və bu, Rusiya prezidenti üçün ölümcül təhlükədir.\nRusiyanın Qazaxıstana 2500 hərbçi göndərməsi qazaxları bərk qəzəbləndirib. Qısa və ortamüddətli perspektivdən baxdıqda bu qəzəb hissi xüsusi bir geosiyasi əhəmiyyət kəsb etmir. Lakin uzunmüddətli perspektivdə bu, Qazaxıstanın Rusiya təsirindən qurtulması baxımından həllədici faktor ola bilər. Rus ordusu qazaxları qorxutmaq üçün çağırılmışdı, amma bu, əks effekt verdi. Rusiya bu hərəkətləri ilə mədəni və mənəvi cəhətdən yenidən məğlubiyyətə düçar olub. Ruslar artıq bunu anlamağa başlayıblar və ona görə də ilkin imperiya jestlərini arxa plana çəkməyə çalışırlar(Qoşunları geri çağırırlar).\nAmerikalılar və çinlilər öz iqtisadi maraqlarına ziyan dəyməsindən qorxaraq, “narahat olduqlarını” bildirir, ”zorakılığa yol verilməməlidir” kimi bəyanatlar səsləndirməklə kifayətlənirlər. Biznes sakitlik sevir, harada ki “rus dünyası”nın çarlıq etmə təhlükəsi yaranır, orada total korrupsiyanın tüğyanı başlayır.\nGörünən odur ki, prezident Tokayev güclü xarakterə malik şəxs deyil, çünki o, praktiki olaraq dərhal kömək üçün Rusiyaya müraciət etdi. Ola bilər ki, Tokayev ətrafından və ələlxüsus da təhlükəsizlik orqanlarından ehtiyatlanıb. Ümumiyyətlə, Tokayev bir günün içində əsas administrativ binaları və aeroportu silahlılardan təmizələmək, minlərlə insanı həbs etmək üçün əlavə qüvvəyə ehtiyac duyub.\nHələlik qazaxıstanlılar geri çəkiliblər, yüzlərlə insanın həyatına son qoyulub, lakin etirazlar tam şəkildə sönməyib, aradan qaldırılmayıb. Əgər Tokayev hakimiyyətini saxlayarsa, o zaman iki yol tuta bilər.\nBirincisi, modernləşməyə başlayacaq və xammal resurslarından əldə olunan gəlirləri cəmiyyətin bütün təbəqələri arasında bərabər şəkildə böləcək.\nİkinci yol isə polis dövləti qurmaqdır.\nBirinci yol orta sinfin meydana gəlməsinə imkan verəcək(İlkin olaraq iqtisadi, sonra isə azadlıq sahəsində). Əgər ikinci yol tutularsa, ölkədə yenidən iğtişaş və üsyanlar baş qaldıracaq.\nSivilizasiya baxımından Rusiyadakı rejim qazaxıstanlılara az şey verə bilər, axı, onun əsas ixrac məhsulu avtoritarizm və xammal resurslarıdır, bu isə Qazaxıstanın özündə kifayət qədərdir.\nKreml 1994-cü ildə cəlb etdiyi altı postsovet respublikasından ibarət “Kollektiv Təhlükəsizlik Müqaviləsi Təşkilatı”ndan, yəni “Varşava Müqaviləsi Təşkilatı-2” və ya “cib anti-NATO”-dan ilk dəfə istifadə edib.\nBəlkə də Rusiya Belarus və Ukrayna hadisələrindən nəticə cıxararaq Lukaşenko ilə Paşinyanın hərbçilərini ona görə yanına alıb ki, Qazaxıstana qoşun yeridilməsində KTMT pərdəsi arxasında gizlənsin.\nƏsas məsələ Qazaxıstana hücum edən xarici işğalçıların kimliyi olub. Tokayev terrorçulardan, Rusiya televiziyası Əfqanıstandakı islamçılardan, Kreml isə rəngli inqilablardan danışıb. Amma bu bəyanatların müəllifilərinin özləri də dediklərinə inanmadıqlarını gizlədə bilməyiblər.\nHazırda hamı Qazaxıstandakı son hadisələrin Ukryana ətrafında yaranmış vəziyyətə necə təsir göstərəcəyi barəsində düşünür. Bildiyimiz kimi Rusiya Ukrayna ilə sərhədə 100 min əsgər yığıb.\nBelə bir fikir var ki, Moskva eyni anda iki əməliyyat apara bilməz. Əgər Qazaxıstandakı inqliab yenidən alovlansa, o zaman Ukrayna rahat yata bilər.\n“Onet.pl” – (Polşa)\n21, Yanvar - 00:31228\n21, Yanvar - 15:58166\n21, Yanvar - 13:51166\n21, Yanvar - 15:51161\n19, Yanvar - 15:332105


Nikki Haley: “İranın sınaqdan keçirdiyi raket, 500 kiloqramlıq nüvə başlığı daşımaq qabiliyyətinə malik raket olub”\nGünAzTV: Amerikanın BMT-dəki daimi nümayəndəsi Nikki Haley yanvarın 31-də jurnalistlərlə görüşündə İranın yenicə sınaqdan keçirdiyi ballistik raketindən və onun qabiliyyətlərindən danışıb.\nBMT Təhlükəsizlik Şurasının məsələ ilə bağlı növbədənkənar toplantısından sonra jurnalistlərə açıqlama verən Nikki Haley bildirib ki, İranın yeni raket sınaqdan keçirilməsi qəbuledilməzdir və beynəlxalq qanunlara zidd addımdır: “Biz İranın yanvarın 29-da ortamənzilli bir ballistik raket sınaqdan keçirdiyi barədə yayılan məlumatları təsdiqləyirik. Lakin onun bu addımı qəbuledilməzdir. İranlılar bilir ki, nüvə başlığı daşımaq gücünə malik hər hansı bir ballistik raketi sınaqdan keçirməməlidirlər. Onlar bunun qanunsuz olduğunu yaxşı bilirlər. Lakin İranın ötən bazar günü sınaqdan keçirdiyi raket, 500 kiloqramlıq nüvə başlığı daşımağa və 300 kilometrlik bir məsafəni qətt etməyə qadir olan bir raket olub.\nBiz rəsmi Tehranı başa salmağa çalışırıq ki, onların bu addımını heç cürə qəbul etməyəcəyik. Biz həmçinin İran rəsmilərinin, bu raket sınağının guya müdafiə xarakteri daşıdığı və BMT Təhlükəsizlik Şurasının qətnamələrinə zidd olmadığı barədəki iddialarını kəskin rədd edirik”.\nQeyd edək ki, BMT Təhlükəsizlik Şurasının yanvarın 31-də keçirdiyi qapalı və növbədənkənar iclasında, İranın yeni ballistik raket sınaqdan keçirməsi məsələsi müzakirə edilib. Fövqəladə iclasda aparılan müzakirələrin detalları mediaya açıqlanmasa da, BMT katibinə və İranla nüvə sazişinin icrasına nəzarət komitəsinə tapşırılıb ki, rəsmi Tehranın son raket sınağı haqda mükəmməl bir hesabat hazırlayaraq BMT Təhlükəsizlik Şurasına təqdim etsinlər.


RoHS2 Sertifikatı nədir?\nRoHS direktivi (Təhlükəli Maddələrin Məhdudlaşdırılması) elektrik və elektronik məhsullardakı bəzi təhlükəli kimyəvi maddələrin məhdudlaşdırılması üçün hazırlanmışdır və 2003-cü ildə dərc edilmişdir (Direktiv 2002/95 / EC).\nÖlkəmizdə bu təlimat Ətraf və Meşə Nazirliyi tərəfindən 2008-ci ildə Elektrik və Elektron Cihazlarında Bəzi Təhlükəli Maddələrin İstifadəsinin məhdudlaşdırılmasına dair Əsasnamə olaraq yayımlandı (bu tənzimləmə EEE Tüzüğü olaraq bilinir).\nSözügedən direktivlə qadağan olunmuş kimyəvi maddələr və müəyyən edilmiş limit dəyərlər aşağıdakılardır:\n• Qurğuşun (ən yüksək 1000 ppm)\n• Merkuri (ən yüksək 100 ppm)\n• Kadmiyum (ən yüksək 100 ppm)\n• Üstəlik 6 valentlik Krom (ən yüksək 1000 ppm)\n• Polibromid bifenil (maksimum 1000 ppm)\n• Polibromid bifenil eter (maksimum 1000 ppm)\nBununla birlikdə, RoHS direktivi daha sonra yenidən nəzərdən keçirildi və 2011-ci ildə məhdudlaşdırılan kimyəvi maddələrin əhatə dairəsi genişləndirildi (Direktiv 2011/65 / AB). RoHS2 olaraq bilinən bu təlimatda, əhatə dairəsinə aşağıdakı kimyəvi maddələr əlavə edildi:\n• Bis (2-etilheksil) ftalat (maksimum 1000 ppm)\n• Butil benzil ftalat (maksimum 1000 ppm)\n• Dibutil ftalat (maksimum 1000 ppm)\n• Diizobutil ftalat (maksimum 1000 ppm)\n2013-cü ildə nəşr olunan RoHS2 direktivi ilə, təhlükəli kimyəvi maddələrin və elektrik və elektron cihazlarda istifadə ediləcək miqdar məhdudiyyətlərinin əhatəsi genişləndirildi. Bu yeni təlimatla təhlükəli maddələrin istehsal prosesinə girməsinin qarşısını almaq və bu maddələri tullantı axınından uzaqlaşdırmaq məqsədi daşıyır. Yeni avadanlıq kateqoriyasındakı məhdudiyyətlər genişləndirilərkən, Avropa Birliyi ölkələrində tətbiq olunan oxşar qanuni tənzimləmələr uyğunlaşdırıldı və daha sadə və təsirli bir yanaşma hədəfləndi.\nRoHS2 direktivinin gətirdiyi digər bir vacib tənzimləmə, istehsalçı şirkətlərin artıq CE işarəsini vermək məcburiyyətində qalmasıdır. Bu vəziyyətdə şirkətlər CE işarəsi tətbiqetmə prinsiplərinə uyğun hərəkət etməli və bütün qanuni öhdəliklərini yerinə yetirdiklərini bildirən Avropa Birliyi uyğunluq bəyannaməsi hazırlamalıdırlar.\nBu yeni qaydalara tibbi cihazlar, in vitro tibbi cihazlar, qeyri-sənaye monitorinqi və nəzarət cihazları və sənaye nəzarət və nəzarət cihazları daxildir.\n22 İyul 2019 tarixindən etibarən RoHS tətbiqi, məhsulların növü, dizaynı və təyinatından asılı olmayaraq hər növ elektrik və elektron məhsullarına tətbiq ediləcəkdir.\nRoHS2 Sertifikatı müəssisələrə hansı üstünlükləri verir?\nMüəssisələr 2003-cü ildə başlayan RoHS tətbiqindən faydalandıqları üçün, RoHS2 tətbiqetməsindən də getdikcə daha çox faydalanmışlar. Yenidən genişlənən səmt əsasında şirkətlər, RoHS2 Sertifikatı ilə insan sağlamlığına və təbii mühitin qorunmasına verdikləri əhəmiyyəti sübut etdilər. Əslində, elektrik və elektronik məhsulların Avropa Birliyi ölkələrinə və digər ölkələrə RoHS2 Sertifikatı olmadan satılması mümkün deyil.\nEynilə, CE işarəsinin tətbiqi, Avropa Birliyi ölkələrində tətbiq olunmasına baxmayaraq qısa müddətdə geniş yayılmış və bütün dünyada tanınan və axtarılan bir tətbiq halına gəlmişdir, eyni şəkildə RoHS2 tətbiqi hamı tərəfindən qəbul edilmişdir insan sağlamlığı və təbii mühitin qorunması ilə əlaqəli ölkələr. Üstəlik, RoHS2 direktivi məhdudlaşdırılan kimyəvi maddələrin məhsullarda CE işarəsi ilə istənilən dəyərlər daxilində istifadə edildiyini göstərir.\nBu vəziyyətdə CE nişanına və RoHS2 direktivlərinə uyğun olaraq istehsal edən şirkətlər həm Avropa Birliyi ölkələrində həm də digər xarici ölkələrdə istehlakçılara məhsullarını təqdim edə biləcəklər. Bu, təbii olaraq şirkətlərin nüfuzunu gücləndirəcək və rəqabət qabiliyyətlərini artıracaqdır.\nRoHS2 Sertifikatı niyə vacibdir?\nElektrik və elektron avadanlıq istehsal edən bütün istehsalçılar, səlahiyyətli nümayəndələr, idxalatçılar və distribyutorlar qanuni qaydalara riayət etməlidirlər. Bununla birlikdə, RoHS-in əhatə etdiyi müəssisələrin riayət etməsi lazım olan bəzi yeni proseslər və sənədləşdirmə tələbləri var. Distribyutorlar xaricində hər hansı bir müəssisə müvafiq uyğunluğu təmin etməlidir.\nMəhdudlaşdırılmış təhlükəli kimyəvi maddələrin elektrik və elektron məhsullar atıldığı zaman, yəni tullantı olduqda idarə olunması asan deyil. Buna görə də, bu materialları tullantı axınından uzaq tutmaq üçün dövrün başlanğıcında, yəni istehsal zamanı bəzi məhdudiyyətlərin tətbiq edilməsi məqsədəuyğun hesab edilmişdir.\nYeni RoHS2 qaydaları 2 yanvar 2013-cü il tarixində qüvvəyə minmiş və 2002-ci ildə qüvvəyə minmiş RoHS qaydalarını əvəz etmişdir. Yeni qaydalar həm təhlükəli maddələrin əhatə dairəsini genişləndirdi, həm də CE işarəsini tətbiq etdi. Bundan əlavə, istehsalçılar artıq bütün qanuni öhdəliklərə əməl etdiklərini bildirən uyğunluq bəyannaməsi hazırlamalıdırlar. Üstəlik, yalnız istehsalçılar deyil, idxalatçılar və səlahiyyətli nümayəndələr də uyğunluq sertifikatları hazırlamalıdırlar.\nMəhdud kimyəvi maddələr nədir və tətbiq olunan limit dəyərlər yuxarıda izah edilmişdir. Məhdudiyyətlər, 22 İyul 2021-dən etibarən vitro da daxil olmaqla bütün tibbi cihazlar və sənaye məhsulları da daxil olmaqla bütün nəzarət və nəzarət cihazları üçün tətbiq ediləcəkdir.\nBəzi EEE növləri (Elektrik və Elektron Cihazlarında Bəzi Təhlükəli Maddələrin istifadəsinin məhdudlaşdırılması Qaydaları ilə əhatə olunan maddələr), bəzi hallarda məhdudiyyətlərdən azad edilir. Məsələn, hərbi məqsədlər üçün xüsusi hazırlanmış və ya milli təhlükəsizlik üçün tələb olunan avadanlıq, aktiv tibbi implantlar, fotovoltaik panellər, tədqiqat və inkişaf üçün xüsusi hazırlanmış avadanlıq (peşəkar istifadə üçün), motorlu mühərriklə peşəkar istifadə üçün yoldan kənar maşınlar, geniş miqyaslı stasionar sənaye avadanlığı, genişmiqyaslı sabit qurğular və digər azadolunan avadanlıqların bir hissəsi olmaq üçün xüsusi hazırlanmış avadanlıq kimi.\nBir sözlə, elektrik və elektron avadanlıq istehsal edən şirkətlər, bəzi təhlükəli maddələrin bu cür cihazların istifadəsini məhdudlaşdıran RoHS2 qaydalarına uyğun olmasını təmin etmək məcburiyyətindədirlər. Bu çərçivədə məhsulların dizaynı və istehsalının RoHS2 ilə uyğun olmasını təmin etməli və effektiv istehsal nəzarət sistemləri yaratmalıdır. Həm də uyğunluğu göstərən texniki sənədlər hazırlamalıdır. Şirkətlər bütün texniki sənədləri və uyğunluq bəyannaməsini 10 il saxlamalıdırlar. Bunlar tamamlandıqdan sonra şirkətlər məhsula CE işarəsini qoya bilər. Bu arada məhsulların ömrü boyunca uyğun qalmasını təmin edən prosedurlar qurulmalıdır. Nədənsə geri çağırılması lazım olan məhsullar üçün qeydlər aparılmalı və tədarük zəncirinizin üzvləri bu məsələlər barədə məlumatlandırılmalıdır.\nRoHS2 qaydalarına riayət etmək üçün şirkətlərin təsirli istehsal nəzarətləri olmalıdır.\nMüvafiq qaydalara uyğunluğunu nümayiş etdirmək üçün texniki sənədləri tərtib etmək və texniki sənəddə saxlamaq şirkətlər tərəfindən məsuliyyət daşıyır. Bu sənəddə məhsulların dizaynı, istehsalı və istismarı barədə ətraflı məlumat olmalıdır. Bu səbəbdən şirkətin RoHS2 tələblərinə cavab verdiyini qiymətləndirməyə imkan verən vacib bir sənəddir.\nBu öhdəliklərə uyğunluğun göstərilməsinə kömək etmək üçün EN 63000 standartı Avropa Standartları Təşkilatı tərəfindən dərc edilmişdir. Bu standart şirkəti qiymətləndirmək və lazımi texniki məlumatları və sənədləri təqdim etmək üçün bir şablon yaradır. Firma uyğunlaşdırılmış bir standart istifadə etməyibsə, qaydalar texniki tələblərə cavab verdiyini göstərməlidir.\nBu standart TSE tərəfindən : TS EN IEC 63000 Elektrik və elektronik məhsulların təhlükəli maddələrin məhdudlaşdırılmasına görə qiymətləndirilməsi üçün texniki sənədlər başlığı altında dərc olunur.\nƏvvəlki Yazı: RoHS Sertifikatı Növbəti Yazı: ECOmark Sertifikatı


Qurandakı “Günəşin palçıqlı suda batması” ifadəsi elmə ziddirmi? » Yeni İslami Nəsil\nAteistlərin iddiası: Quranda Kəhf surəsinin 86-cı ayəsində Günəşin palçıqlı suda batdığı yerdən bəhs edilir. Bu da elmə ziddir.\nCavab: Kəhf surəsi 86-cı ayədə deyilir: “Nəhayət, Günəşin batdığı yerə gəlib çatdıqda onu qara palçıqlı bir çeşmədə batan gördü. O, çeşmənin yanında (Allah`ı tanımayan, kafir) bir tayfa da gördü. Biz ona belə buyurduq: “Ya Zülqərneyn! Sən onlara (imana gəlməsələr) əzab da verə bilərsən, (haqq yola dəvət edib) onlarla yaxşı rəftar da edə bilərsən!”\nƏvvəla, diqqət etsək bu ayədə “Günəş palçıqlı suda batır” deyə qəti bir ifadə, hökm və ya iddia yoxdur. Ayədəki dəqiq ifadə “Zülqərneyn günəşi palçıqlı suda batarkən gördü” kimidir. Yəni ki, burada Günəşin batışı Zülqərneynin gözləri ilə bədii şəkildə təsvir olunur. Bundan başqa ərəb dilində suda batmaq (ğarq) və Günəşin batması (ğarb) fərqli sözlərlə ifadə edilir. Əgər ateistlərin iddia etdikləri kimi, ayədə Günəşin bir palçıqlı suda batdığı nəzərdə tutulmuş olsaydı, onda ayədə “ğarq” sözü işlədilməli idi. Halbuki, Günəşin batması üçün “ğarb” feli istifadə edilmişdir (Kəhf 86). Bu da nəzərdə tutulan mənanın nə olduğunu açıqlayır.\nBuradan anlaşıldığı kimi həmin ayədə Günəşin palçıqlı suda batdığı deyilmir. Sadəcə olaraq Günəşin batışı anı Zülqərneynin gözü ilə bədii formada ifadə edilir. Əslində bu “vizual təsvir” şəklində istifadə edilən bir termindir. Hətta indinin özündə belə elmi məqalələrdə meteoroloqlar da “Günəşin doğması və ya batması” kimi bədii ifadələr işlədirlər.\nQuranda “ğarb” sözü istifadə edilib və “Günəşin batdığı yer” deyilməsi insanların müşahidələrinə istinadən zikr edilmişdir. Quranda suda batmaqdan bəhs edildiyi zaman isə Fironun suda boğulması (Bəqərə 50) nümunəsində olduğu kimi “ğarq” sözü istifadə edilir.\nƏslində bu cür ifadələrdən başqa dillərdə də istifadə olunur. Məsələn, ərəb dilində olduğu kimi ingilis dilində də suda batmaq və Günəşin batmasını ifadə edərkən fərqli fellərdən istifadə edilir. Belə ki, ingiliscə suda batmaq üçün “drown” yaxud “sink” feilləri işlədildiyi halda Günəşin batması üçün “set” feilindən istifadə olunur. Eyni qayda rus dilində də var. Rus dilində sudabatmağı təsvir edərkən “тонуть” feilindən, Günəşin batmasını təsvir edərkən isə “заходить” feilindən istifadə olunur.\nBu kimi ayələrdən ərəbcə məlumatı olmayan kütləni aldadıb sosial şəbəkələrdə reytinq yığmaq üçün istifadə edənlər bilsin ki, yalanın ömrü az olar. Gec ya tez həqiqət üzə çıxdıqda əlbəttə insanlar doğrunu görəcək və necə aldadılıb inancları ilə oyun oynanıldığını biləcəklər. Allahın olmadığını iddia etsə də, daim Quranı Kərimi müzakirə mövzusuna çevirməklə ateistlər əslində Allahın var olma fikrindən tamamilə qurtula bilmədiklərini etiraf etmiş olurlar.


Qətlin üstü isti izlərlə açılmışdır | Azərbaycan Respublikasının Baş Prokurorluğu\nQətlin üstü isti izlərlə açılmışdır\nMartın 18-də saat 20 radələrində Neftçala şəhər sakini, 1989-cu il təvəllüdlü Aydın Əsgərov çoxsaylı kəsici-deşici xəsarətlərlə Neftçala mərkəzi rayon xəstəxanasına daxil olmuş və aldığı xəsarətlərdən orada ölmüşdür.\nHadisə ilə əlaqədar məhkəmə-tibb ekspertinin iştirakı ilə rayon prokurorluğu və polis şöbəsinin əməkdaşları tərəfindən hadisə yerinə, meyitə baxış keçirilmiş və digər zəruri prosessual hərəkətlər yerinə yetirilmişdir.\nFakta görə həmin tarixdə rayon prokurorluğunda Cinayət Məcəlləsinin 120.1-ci (qəsdən adam öldürmə) maddəsi ilə cinayət işi başlanmışdır.\nHəyata keçirilmiş təxirəsalınmaz istintaq-əməliyyat tədbirləri nəticəsində cinayətin Neftçala rayon sakini Rüfət Bağırov tərəfindən törədilməsi müəyyən edilmiş və o, şübhəli şəxs qismində tutularaq istintaqa cəlb olunmuşdur.\nMüəyyən edilmişdir ki, R.Bağırov qeyd edilən tarixdə saat 20 radələrində rayonun Kürkənd kəndi ərazisində tanışı Aydın Əsgərovla şəxsi münasibətlər zəminində aralarında yaranmış mübahisə zamanı bıçaqla sonuncuya çoxsaylı xəsarətlər yetirmişdir.


Mətnin klassifikasiyasına həsr olunmuş elmi seminar keçirildi - Xəbərlər - IKT\n5159 sa sa sa\nMətnin klassifikasiyasına həsr olunmuş elmi seminar keçirildi 16.07.2014 11:00 / Konfranslar, İclaslar\nAMEA İnformasiya Texnologiyaları İnstitutunda 16 saylı şöbənin “Mətnin klassifikasiyası, Naive Bayes üsulu” mövzusunda elmi seminarı keçirildi.\nTəqdimatla çıxış edən 16 saylı şöbənin proqramçısı Yusif Sadıyev mətnin klassifikasiyasının tətbiq sahəsinin üstünlükləri, klassifikasiya alqoritimləri, Naive Bayes üsulu, mövcud problemlər haqqında seminar iştirakçılarına məlumat verdi.\nHəmçinin, o mətnin mövzuya görə çeşidlənməsi, məhsul və xidmətlər haqqında rəylərə əsasən reytinq səviyyəsinin təhlili, klassifikasiya üsulları və onların muqayisəli təhlili haqqında da ətraflı danışdı.\nQeyd etdi ki, Naive Bayes üsulu generasiya modellərinə aiddir və burada klassifikasiya olunan modelin indeksi axtarılan sinifdə verilənlərin müşahidəsinə əsaslanır. Naive Bayes üsulunda ehtimala əsasən sinfin indeksi tapıldığından sistemin düzgün işləmə faizi 92 faizdən yüksək ola bilmir.\nSonda məruzə ətrafında geniş fikir mübadiləsi aparıldı.\nMüzakirələrdə iştirak edən texnika elmləri doktoru Ramiz Alıquliyev təklif, irad və tövsiyələrini bildirdi.


“Fitch”: Ermenistan istiqrazlari daxili problemlerle daha da deyersizlesib - Azadliq Xeber\n“Fitch”: Ermenistan istiqrazlari daxili problemlerle daha da deyersizlesib\n“Report” xəbər verir ki, bu barədə beynəlxalq kredit reytinq agentliyi “Fitch Ratings”in hesabatında bildirilib.\nXatırladaq ki, “Fitch” tərəfindən kredit reytinqi “BB+” səviyyəsində təsdiqlənən Azərbaycan, ölkənin maliyyə buferi ilə təmin edən ümumi daxili məhsulun (ÜDM) təqribən 85%-nə bərabər 43,2 milyard ABŞ dollarlıq suveren sərvət fonduna sahibdir. Bu il neft qiymətlərinin düşməsi və koronavirusdan zərər görən Azərbaycan iqtisadiyyatının kiçiləcəyini, ancaq dövlət borcunun ÜDM-yə nisbətinin aşağı olacağını gözləyir.\n“Fitch” sentyabr ayında Ermənistanın kredit reytinqini isə “B+” səviyyəsinə endirib. Agentlik, döyüşlərin davam etməsi və pandemiya səbəbindən bu il Ermənistan iqtisadiyyatının 6,2% kiçiləcəyini, dövlət borcunun ÜDM-yə nisbətinin isə 63,9%-ə yüksələcəyini proqnozlaşdırıb.


Mehman Qaraxanoğlu. İstedadin səmti… (Esse) » Yarpaq.az\nƏli Babazadənin bir neçə hekayəsini və iki yarımçıq romanından parçaları mənə gənc dostum Həmid Piriyev yollamışdı. Ardınca da çox istedadlı bir yazar olduğunu söyləmişdi. Həm də iki hekayəsi haqqında tanınmış tənqidçi və mətnşünas Cavanşir Yusiflinin "Ədəbiyyat qəzeti”ndə məqalə çap elətdirdiyini də xatırlatmışdı.\nÖzüm social şəbəkədə xırda bir axtarış apardım və Cavanşir müəllimin həmin məqaləsi "Çexovun dəli etdiyi adamlar” adı ilə "Yapqaq. az” saytında rastıma çıxdı. Yazmağa fokuslananda belə mətnlərdən qaçıram, zira onların öz hakimiyyətini üstümdə bərqərar edəcəyindən qorxuram. Bəlkə də yanlış düşüncədir. Amma nə edim ki, beləyəm… Bu dəfə də özümə xəyanət etmədim. Amma çalışdım biləm ki, Cavanşir müəllim hansı hekayələrdən yazıb. Cümlələrin başı üstündən oğrun-oğrun boylanıb iki hekayənin adına rast gəldim. "Gecikmiş dəlilik” və "Bir payız noktürnü”. Ona görə də Əli Babazadədən oxuduğum ilk hekayədən – "Yağışlar şəhərinin kitabxanası”ndan başlamaq istəyirəm. (Belə çıxır ki, hələ başlamamışam…)\nBəri başdan hamıya məlum olan bir fikri təkrarlamaq istəyirəm: İstedad da maddi və mənəvi sərvətlərimiz kimi ümumxalq mülküdür. Həm də onlardan az qiymətli deyildir. Bizim bu sərvəti hansı səviyyədə qoruyub qoruya bilməməyimiz başqa söhbətin mövzusudur. Mənim fikrimi bilmək istəyənlərə isə deyirəm: Qoruya bilmirik! Hətta heç qoruya bilmirik!\nƏli Babazadəni oxuya-oxuya istər-istəməz bu cür pessimist fikirlər məndən əl çəkmirdi. Amma onu da deyim ki, bəzən özümüz də həmin fikirlərin xəfiyyə kimi arxamızca düşməsinə şans yaradırıq. Ola bilər ki, mətndəki təkliyimizdən qorxuruq…\nİndi mən Əli Babazadənin mətnində təkəm… Amma yox, tək deyiləm, yağışlar şəhərinin kitabxanaçısı B.L.X. iləyəm. Verilmiş işarələri hərflərlə dolduranda Xorxe Luis Borxes alınacaq…\nLabirint, güzgü, yuxu effektlərindən gen-bol bəhrələnib özünün magik realizmini yaradan argentinalı dahi Xorxe Luis Borxesin (1889-1986) nəsr havası Əli Babazadənin hər bir mətnində dolaşır. Bu gənc istedad heç bir montaj və imitasiyaya yol vermədən çox rahat bir şəkildə öz mətnini qurur və adama elə gəlir ki, bu hava kənardan gəlib mətnlərinə daxil olmur, bunu çox təbii halətdə mətnin özü əmələ gətirir, necə ki, dəniz dalğanı özü yaradır və onun rəqsini dışa yansıdır. Burada reallıq irreallığa, müəyyənlik qeyri-müəyyənliyə, zaman zamansızlığa, məkan məkansızlığa bircə anda keçə bilir.\nBorxesin gənclik illərində çap etdirdiyi şeir kitablarınıdan birinin adı belədir: "O tərəfdə Ay”. Dahi argentinalı bütün həyatı boyu məlum olan tərəfləri deyil, məhz onun işıqları azalmış gözlərinə qarabasmalar kimi görükən məchul "O” tərəflərin Ayını bizə göstərməyə çalışmışdır…\nDiqqətəlayiq haldır ki, gənc Əli Babazadə də həyat gerçəkliklərinə sehrli bir bucaqdan baxır. O istədiyi vaxt yağışlar şəhərinin kitabxanasında qeyri-adi, çəkici və gözlənilməz fəndlərlə öz oyununu qura bilər. Bizim bu oyuna nə ad verəcəyimizin heç bir önəmi yoxdur, əsas odur ki, labirintvari bu oyun var, mövcuddur.\nİyirmi ildən sonra nostalji nəm kitab qoxusunu "qoxlayan” müəllif rəflərdəki xronologiyanın əvvəlki kimi pozulduğunu görüb dilxor olur. Amma bu əhval pozuntusu müəllifə kömək edir ki, çox rahat bir şəkildə əvvələ qayıtsın.\nKitabxanaçı B.L.X. bütün zahiri görünüş və batini aləmi ilə Borxesin özüdür. Təhkiyəçi Borxesin öz kitabını oxuyub qaytaranda onun özünün özünə verdiyi qiymət (yəni, B.L.X - nın) oxucunu heyrətləndirir: "Xorxe Luis Borxesin bir kitabını təhvil vermək üçün masasının üstünə qoyanda B.L.X. eynəyinin üstündən kitabın adına nəzər salıb, zəndlə bir neçə an üzümə baxdı, bir qədər saymazyanalıqla, - hər halda onda mənə elə gəlmişdi, - yazı yazmağına davam edərək, sezilməz dərəcədə xəfif nifrətlə mızıldandı:\nCüvəllağı, haramzadə, fırıldaqçı, sehrbaz, avahtürüst və s. bu tip adamlar şarlatan adlanır. Gerçək Borxesdə bu keyfiyyətlərin hamısı var idi. O, bir saniyə əvvəl dediyi fikri danıb, tamamilə əks, ziddiyyətli fikir söyləyə bilirdi. Bu sahənin əsl peşəkarı idi. Sanki o bir neçə adamdan ibarət idi. Hekayədə o adamlardan birini də kitabxanaçı B.L.X. simvolizə edir.\nMüsahibələrinin birində Borxes deyirdi ki, şair təsəvvür etdiyinə inanmalıdır. Amma özü isə tək Allah bilirdi ki, buna əməl etmirdi. Fərqli bir realizm ortaya qoyurdu. Sanki Borxes özü özü ilə də oyun oynamaq üçün üçün dünyaya gəlmişdi. O daha çox məğlubiyyətlərindən həzz alırdı.\nBu da məlumdur ki, o, roman yazmadı. Zənnimizcə, qorxurdu. Kiçik nəsr ərazisində elədiyi "şarlatanlıqlar”ı irihəcmli əsərlərində eləyə bilməzdi. Daha dəqiq desək, buna nəfəsi çatmazdı. Çünki qısa zaman sürəsində təlxəklik, sehrbazlıq, janqlyorluq eləmək rahatdır. Həm də istifadə olunan alətlər də buna hesablanır.\nBorxes metaforaya qarşı idi. Diqqətçəkici bir haldır ki, Əli Babazadədə də bu hal vardır. Biz də vaxtilə demişdik ki, hər hansı bir hekayəni metafora üzərində qurmaq çox təhlükəlidir. Metafora yazıçının əl-ayağını bağlayan bir ipdir. Yazıçı metaforik obrazın içərisindən real dünyaya gec qayıdır. Daha doğrusu, ləngiyir. Bu zaman mətnin sürəti də düşür. Lap sadə dillə desək, ipək yolda sürətlə gedən arabanın qarşısına çıxan bir maneədir metafora. Fərq orasındadır ki, həmin maneəni müəllif özü öz qarşısına atır… Niyə?! Çünki gözünə görünən obrazın ani cilvələrinə aludə olur…\nKitabxanaçı B.L.X. ilə təhkiyəçinin arası Borxes üstündə dəyir. Çünki birincisi ikincisini rədd edir - vərəqləri sonsuz olan "Qum kitabı”na lağ eləyir. Necə deyərlər, Borxes Borxesə qarşıdır… Maraqlıdır ki, gənc nasir yaranmış situasiyanı ustalıqla təsvir edir. Özü sezdirməsə də, ikincinin tərəfindədir…\n"Həqiqət yazmaq üçün bəxş olunmur...”. Hekayədən çıxan başlıca ideya budur. Borxesin də bütün həyat və yaradıcılığı bu ideyanın reallaşmasına xidmət edib. Maraqlıdır ki, Əli Babazadə də öz hekayəsini bu tezis üzərində qurur. Ümumən, onun digər hekayələrində də bu model işləyir.\nGötürək "Nihilist və maymaq göyərçinlər” hekayəsini. Burada da həqiqət yoxdur. Amma suallar və şübhələr vardır. "Şübhələr” kəlməsini "suallar”dan əvvəl də yazmaq olardı. Nə dəyişiləcək?! "İndi hara gedirik? Bütün günəşlərdən uzağamı? Dayanmadan yıxılmırıqmı? Önə, arxaya, sağa, sola, hər yerə yıxılmırıqmı? Hələ də yüksəklik və alçaqlıq qavramları mövcuddurmu? Sonsuz heçlikdə boş-boş gəzmirikmi? Sifətimizdə boşluğun nəfəsini hiss etmirikmi? Hava indi həmişəkindən daha da soyuq deyilmi? Gecələr daha çox qaranlıqlaşmırmı?”. Bu sualları Əl Babazadə deyil, Nitşe verir. İndi isə Əli babazadəni eşidək: "Nə idi o sual? Nəyə lazım idi? Kimə gərək idi? Bir etiraz? Bir şübhə? Bir qorxudanmı doğmuşdu? (Niyə qorxmuşdular?) Bir acıdanmı? (Acı niyə duymuşdular?) Bu acılar, qorxular, etirazlar, etiraflar niyə vardı?... Var olan hər şey niyə var? Var olanlar doğrudan da varmı?...”. Gödüyünüz kimi heç bir şey dəyişilməyib. Sualların qrammatikasında nəsə vardır. Məncə, tərcümədə Nitşe o "nəsə”ni də itirib… Əli Babazadəni də başqa dilə çevirsək, belə olacaq; suallar həmin dilin daşıyıcılarına bir köynək də yaxın olcaq…\nFərqlər yoxdur! "Rok-barlarda sülənən” Hacı ilə onun (təhkiyəçinin – M.Q) arasında, əslində heç bir fərq yoxdur. Biz hamımız bir-birimizin içərisindən sıçrayıb çıxırıq. İşi-gücü lapdan kənara tullanmaq olan nihilist və maymaq göyərçinlər kimi: "Göyərçinlər dəstə ilə qanadlananda içimdəki adamlar uçub dörd tərəfə dağılışır, bir-iki dəqiqə özümlə tək qalıb rahat nəfəs alıram. Onda özümü Hacı kimi hiss edirəm. Rok-barlarda sülənən gülərüz gənc. Bir az kədərli”.\nƏli Babazadənin hekayələrində "deformasiyaya” uğramış həqiqətlər bir-birini təqib edir. Müəllif yaranmış çatları aradan götürmək üçün onlara elmilik qatır. Bu geniş imkanları ona magik realizm verir. Bu əlamətləri Azərbaycan nəsrində daha çox Kamal Abdullanın yaradıcılığında görürük.\nBiz bütün bunları, başlıcası, "Həqiqət yazmaq üçün bəxş olunmur...” fikrini təqdir edirik. Bu tezisə inanan yazıçı üçün birinci növbədə yazmaq rahat olur. Madam ki, həqiqət yazmaq üçün deyildir, deməli, hər bir mətndən mütləq həqiqət tələb eləmək doğru deyildir. Nyuton, Eyneşteyn, Heyzenberq, Lütfi Zadəni və sairəni xatırlayın. Müəllif həqiqətin yerinə öz təsəvvürlərini, xəyali gerçəklikləri və ya fantastik versiyalarını qoya bilər.\nYenidən qayıdaq "Yağışlar şəhərinin kitabxanası”na. B.L.X. şübhəni təhkiyəçinin qəlbinə salır. Müəllif də necə deyərlər, Borxesləşir, hər şeyə şübhə ilə baxır. Hətta oxuduğu romanlara da.\nHekayəyə başqa bir personajın gəlişi labüdləşir, bu, Sevda olur. Sevda da təsadüfü deyildir ki, kitabxanada "Qədim nağıllar”ı axtarır. Əslində, Borxesi! Oxucu bilir ki, kor kitabxanaçı kimi tanınan dahi Borxes dünyanın ən qədim kitablarının keşiyində idi. Kor və kitablar… Səhərdən ziddiyyətlərin kökünü axtarırıq; bu da kök!\nMaraqlıdır ki, kartoçka yeşiyində kitabın adı "20 ildən sonra” kimi qeyd olunub. Avropaya təhsil almağa gedən Sevdanın Argentina səfirliyində işləyən tələbə yoldaşı ilə ailə qurub Buenos-Ayresdə yaşaması bizim Borxes barəsində şübhələrimizə son qoyur. Təhkiyəçi özü haqqında da bəzi ipucları verir. Sedaya vurulduğunu, ezoterika üzrə ən məşhur mürəxəssislərindən biri olduğunu, bugün, sabah professor olacağını və Höttöngen rəsədxanasında işlədiyini söyləyir. Otuz üç yaşında olmasına baxmayaraq, qoca kitabxanaçının vaxtilə dediyi sözlər onun yaddaşından silinmir. Artıq özü də dünyada sirrin mövcudluğuna şübhə ilə baxır.\nHekayənin sonluğu da Boxessayağıdır. Əslində, Borxesin özü də öz labirintində azıb. Bunu təhkiyəçi ilə görüşən rus qadını Anna deyir. Annanın dediklərinə görə, həyatının son anları Borxes üçün dəhşətli olub. Yuxuda tez-tez diksinirmiş…\nCəmi dördcə ay Borxeslə nigahda olan Anna deyir ki, Borxes təkcə özünə görə deyil, həm də minlərlə simvolik nəvələrinə, daha konkret desək, oxucularına görə də narahat imiş, onların da labirintdə azacağını narahatçılıqla dilə gətirirmiş: "Mən günahkaram, Anna...”. Bu da Borxesin son cümlələrindəndir. Borxes indi Annanın yuxusuna girib yazdıqlarının hamısının cəfəngiyyat olduğunu deyir və əsl kitabın sahibinə qaytarılmaması sürədə əzab çəkəcəyini dilə gətitir. Borxes yuxuda Annaya ona bukinistdən kitablar gətirən qoca şərqlidən danışır. "Şərqli kişi sonuncu dəfə mənə xəbərdarlıq edəndə demişdi ki, sənin yazdığın hər hekayəyə görə dünyada bir insan doğulur, çünki bunları kimsə oxumalıdır, hekayə dünyaya doğulubsa, burulğan kimi özünə yol açıb öz qəbrini tapmalıdır. Bu qəbir oxuculardır... Gələcəyin oxucuları...”.\nSonsuz sayda hekayələr həm də sonsuz sayda oxucu və qəbir deməkdir. Azmış oxucular – azmış qəbirlər… Borxesin son nigarançılığı buna görədir. Amma gecdir.\nMüəllif Əli Babazadə də son cümləsinə qədər bizimlə Borxessayağı oyun oynayır. "B.L.X. 2017-ci ilin dekabrında öldü. Dəfnə çata bilmədim. Milçək masanın üzərindəki saralmış kartoçkanın üzərinə qondu. İstər-istəməz kartoçkaya göz atdım, siyahıdakı birinci kitabın adını oxudum: "20 il əvvəl...”. Xatırlayırsınızsa, bir az əvvəl "20 ildən sonra” idi…\nYekunlaşdıraq; bəzən ürəyimizcə olmayan informasiyalar da bizi yazmağa təhrik edir. Dostum Həmid bəy mənə son vaxtlar nədənsə Əli Babazadənin ədəbiyyatda görünmədiyini (Və ya belə oxuyaq: yazmadığını) deyəndə, açığı, pis oldum. Mətnin əvvəlində istedadın ümumxalq sərvəti olduğunu elə-belə dilə gətirmədim. Gerçəklikləri bu şəkildə görmək istedadını Tanrı hər kəsə müyəssər etmir…\nQətiyyətlə deyirəm: Əli Babazadə "Turana qılıncdan daha kəskin, ulu qüvvət / Yalnız mədəniyyət, mədəniyyət, mədəniyyət!” - deyən böyük Hüseyn Cavidin arzularını gerçəkləşdirməyə qadir olan çox sayda istedadlı Azərbaycan gənclərindən və "Şərqin Borxesi” adlandırılan Kamal Abdulladan sonra nəsrimizin diafraqmasını magik realizm istiqamətində mümkün qədər genişləndirmək gücünə malik olan qələm sahiblərindən biridir…


Sual (11) : 1ci sual:Qiyametde muselmanlara kim sehadetci olacaq?Quran deyirki hec kese sehadet getire bilmeyeceyi gundur.\nLütfən istinad etdiyiniz ayəni qeyd edin. Hər halda biz Qurandan qiyamət gününün şahidlərini xatırladırıq.\nMumin (40) surəsi ayə 51. Həqiqətən Biz Öz peyğəmbərlərimizə və (onlara) iman gətirənlərə dünya həyatındaÂ vəÂ şahidlərin ayağa qalxdıqları gündə (Qiyamətdə) kömək edərik.\nQiyamətin şahidləri iki dəstədir, biri daxilidir ki, insanın bədən üzvləri və əməllərin mücəssəm olması:\nNur ayə 24. O gün ki, dilləri, əlləri və ayaqları onların ziyanına, (dünyada) etdiklərinə şəhadət verəcəklər.\nDigəri isə xarici şahidlərdir ki, qeyd edirik:\n1. İlk şahid Allah-taala özüdür:\nYunis /46. .... onların dönüşü Bizə tərəfdir. Sonra Allah onların etdiklərinə şahiddir.\n2. İlahi peyğəmbərlər:\nNisa /41. Buna görə də hər ümmətdən (onların iman, küfr, itaətkarlıq və itaətsizliklərinə şahidlik etmək üçün) bir şahid (peyğəmbərlərini) gətirəcəyimiz və səni də bunlara (bu ümmətə, yaxud o şahidlərə) şahid gətirəcəyimiz zaman (sənin və camaatın halı) necə olacaq?!\nBəqərə /143. (Sizin üçün müstəqil bir qiblə təyin etdiyimiz kimi) sizi orta (ifrat və onun ziddi arasında mötədil) bir ümmət etdik ki, (Qiyamət günü) siz insanlara şahid olasınız və bu Peyğəmbər də sizə şahid olsun.Â\n4. Ümmətin arasından bəziləri, 5. Əməllərə şahid olan mələklər, 6. Quran, 7. Əmələ şahid olan yer, 8. Zaman və gecə-.gündüz. Bu qeyd olunanların hər birinə sübut edən ayələr Quranda var.\nSual (12) : Salam aleykum.. Qiyamet gunu Ademden qiyamete qeder olan canlilar dirilecek yoxsa Ademden qabaqki canlilarda? Allah sizden razi olsun\nAllah qarşısında təklifi və vəzifəsi olan hər bir mövcud qiyamət günü hesab verməli olacaqlar istər adəmdən qabaq olsun istər sonra. Quran ayələrindən başa düşülür ki, cinlərdə qiyamət günü məhşur olacaqlar, çünki onlarında məsuliyyəti və təklifləri var.\nSual (13) : Sual: A SSALAMU ALEYKA SUVALIM BUDUR MUQATAS QURANDA BELA BIR AYA VAR KI ORDA DESINAR ELA BIR INSANAR DA OLACAQLAR CAHANAMDA BIR MUTAT YANANAN SONRA CANATA DAXIL OLACAQLAR Nur Mədəniyyət Mərkəzi\nQuranda hər kəsin cəhənnəmi görməyi qeyd olunur.\nBəqərə 71. Sizdən (insanlardan) Cəhənnəmə girmək astanasında olmayan və ya ona daxil olmayan bir kəs yoxdur. Bu iş sənin Rəbbinin öhdəsində qəti və (Onun əzəli istəyinə əsasən) labüddür.\nQuranın zahirindən cəhənnəmin əbədi olmağı başa düşülür, nümunə üçün Bəqərə surəsi ayə 80 və 167.\nSual (14) : Salam.bezileri deyirler ki quran qiyametde genc bir oglan kimi gelecek.onu sevenleri wefaet edecek.bu ne derecede dogrudur?bu haqda islamda melumat varmi?cox sagolun\nBu barədə Peyğəmbərdən (s) hədis nəql olunub ki: Quranı öyrənin, çünki Quran qiyamət günü onu oxuyanın yanına gözəl çöhrəli bir cavan kimi gələr və ona deyər ki, mən gecə-gündüz oxuduğun Quranam ....\nHəqiqətdə gözəl cavan cilvəsində gələn insanın əməlidir, çünki qiyamətdə əməllər mücəssəm olar və bu təkcə Qurana şamil olmur, başqa əməllərdə hətta insanın pis əməlləridə təmsil olunacaq.\nBu barədə Ayətullah Quçaninin "Qərb səyahəti" kitabından ətraflı oxuya bilərsiz.\nSual (15) : Salamun ələykum, ALLAH sizlərdən razı olsun, sual; qiyamət günü hamı ALLAHIN hüzurunda duracaqlar deyəndə bunu necə başa düşək?\nÜmumiyyətlə insan və bütün yaranmışlar elə bu dünyadada Allahın hüzurundadır, Allahın hər şeyə əhatəsi vardır və hüzur mənasıda budur. Adətən insan dünyada bu hüzuru dərk etmir və qiyaməti isə bəzən bütövlükdə inkar edir. Allahın hüzurunda ifadəsi daha çox axirət aləmi üçün işlənməsinin səbəbi qiyamətin haqq-hesab, mühakimə və mükafat günü və insanın ixtiyarsız olmasını xatırladır. Bəzi məzhəblər qiyamətdə Allahı cism fərz edirlər və bu hüzuru maddi və məkanda olduğu kimi və Allahı gözlə görəcəklərini iddia edirlər. Amma bu tamami ilə yanlışdır, Allahın varlığı və mahiyyəti dünya və qiyamətdə eynidir və heçdə fərqlənmir. O, cism deyil nə dünyada və nə də axirətdə, elə buna görəd insanların məhşər günü hüzuru Allahın mühakiməsi qarşısında cəm olaraq duracaqlarıdır. Bu barədə bir neçə ayəni qeyd edirik:\nYasin surəsi ayə 32. Və onların hamısı – istisnasız olaraq – (axirət günü) Bizim hüzurumuza çağırılacaqlar.\nNəbə surəsi ayə 37. (O,) göylərin, yerin və onların arasında olanların Rəbbidir. (O,) Məhşər əhlinin Onun hüzurunda söz deməyə (müstəqil surətdə şəfaət etməyə, yaxud Onun mühakiməsinə, mükafatına və cəzasına etiraz etməyə) əsla qadir olmadığı həmin Rəhman (olan Allah)dır.\nSual (16) : salam aleykum, sualim belediki, Allah bizi yaradibsa, bizi nie yandirsin? cehennemi yaratmaqda meqsed, bu meqsedi felsefesi nededir?\nDemək, insanın qarşısında iki yol var. Bu yollardan biri onu Allah xəlifəsi məqamına, digəri ən alçaq səviyyəyə aparır. Birinci yol gecə ibadələri, bəndəlik, ilahi əmrlərə itaətdən ibarətdir. Bu yolun sonu behişt, misilsiz nemətlər və nəhayət, “Allahla görüş”dür. “Saleh bəndələr üçün hazırlananları nə bir göz görmüş, nə bir qulaq eşitmiş, nə də bir qəlb duymuşdur.” ( Biharul – Ənvar , 8 – ci cild ) “Qaf” surəsində buyurulur: “Onlar üçün istədik-ləri hər şey vardır.”\nİkinci yolun sonu cəhənnəm, ilahi əzab, yandırıcı od, ən alçaq mərtəbəyə süqutdur. Bu yolun sonuna çatmış insan elə peşman olur ki, hətta “kaş torpaq olaydım” deyir. Nəbə surəsi ayə 40.\nBəli, Allah-təala insanı yaratmış və yaxşılıqla pisliyi ona tanıtmışdır: “And olsun nəfsə və onu nizama salana, sonra da ona günahkarlığı və pərhizkarlığı ilham edənə.” Şəms surəsi ayə 7-8. Doğru yolu seçənlər mükafata, yanlış yolu seçənlər isə cəzaya çatacaqlar: “Yaxşı iş görənlər on qat artıq mükafata çatacaq, pis iş görənlər həmin qədər (günahları qədər) cəzalandırılacaqlar və onlara zülm edilməz.” Ənam surəsi ayə 160.\nSual (17) : Salam aleykum... Qiyamet gunu insanlar qebirlerden qalxarken oldukleri yasda qalxacaqlar? Qebirden qalsanda cilpaq olacalar? Allah sizden razi olsun\nQiyamətdə dünyadakı kimi yaş anlayışı olmayacaq.\nBəli, qəbirlərdən çılpaq vəziyyətdə məhşərə gələcəklər. Əlbətdə cənnət və cəhənnəmdə çılpaq olmayacaqlar.\nSual (18) : Salam aleykum ve rehmetullahi ve berekatuh.... bizi maraqlandiran bir sey var istiyirik onun izahin veresiz. Eger bir nefer iki min il bunnan qabaq olub ve eyni ile bu olen qeder gunaha malik olan biri qiyamete bir il qalmis oldu. Bularada berzexde cehennenden pencere acildi. Bu biraz bize ele gelir edalete uygun olmur axi biri Allah bilir ne qeder ezab cekecek o biri bir il. Xahis eliyirik bu haqda melumat veresiz. Allah sizden razi olsun\nAllah-təala heç kəsə günahından artıq əzab vermir və zərrədə olsun zülm etmir. Günahkar bərzəxdə yalnız günahı qədər əzab çəkəcək. Əlbətdə bəzi insanlar ki, əbədi cəhənnəmlikdir daimi əzabda olacaq. Amma bərzəx əzabı qiyamət və cəhənnəm əzabına nisbət çox yüngüldür. Əbədi əzaba düçar olanlar arzu edəcək ki, həmişə bərzəxdə olsunlar cəhənnəmə getməsinlər. Başqa bir tərəfdən bərzəxdə zaman bu dünya ilə fərqlidir, sanki yuxunun oyaq halına olan nisbəti kimidir.\nBuna görədə mümkündür dünya zamanı baxımından çoxdan ölmüş insanın əzabı təzə dünyasını dəyişəndən bərzəx zamanı az olsun. Yuxu haləti kimi, misal üçün mümkündür 100 il yatmış insan təkcə neçə dəqiqəni hiss etsin, amma bir kəs ki, təkcə neçə dəqiqə yatıb yüzlərlə hadisələr onun üçün yuxuda baş verməyi nəticəsində öz yuxusunu uzun hesab etsin.\nSual (19) : SALAM ALEKUM. QARDASIM CAHIL ALIMLERKI VAR MESELEN ALBERT ENISDEYIN, O CUR ALIMLERINDE QIYAMET GUNUNDE MUKAFATI OLACAQ?\nƏgər kəşf və ixtiralar tarixinə nəzər salsaq, alimlərin bu yolda çəkdikləri üzücü zəhmətlərə şahid olarıq. Onlar min bir əzab-əziyyətə qatlaşaraq, öz yenilikləri ilə bəşəriyyətə böyük faydalar vermişlər. Məşhur fizik Edisson elektrik cərəyanının kəşfi yolunda nəinki əziyyət çəkmiş, hətta həyatını qurban vermişdir. Nəticədə, dünyanın qaranlıq gecələri işıqlanmış, zavod və fabriklər hərəkətə gəlmiş, bir sözlə, həyat yeni rəng almışdır. Ortaya belə bir sual çıxır: necə ola bilər ki, həyatını bəşəriyyət yolunda fəda etmiş bir insan imanı olmadığı üçün cəhənnəmə, əlini ağdan qaraya vurmamış bir müsəlman isə, behiştə getsin?\nİmam Kazim (ə) buyurur: «Bəni-İsraildə biri imanlı, o biri isə kafir olan iki qonşu vardı. Kafir qonşu öz imanlı qonşusu ilə çox gözəl rəftar edərdi. O, dünyasını dəyişdi. Mömin qonşusu ilə yaxşı rəftarlarına görə, axirətdə onu oddan qoruyacaq bina ilə mükafatlandırıldı» .\nƏgər alim maddi təmənnaya, vəzifə və şöhrətə görə əziyyət çəkmişsə, heç bir ilahi mükafat gözləməməlidir. Onun gördüyü iş günah hesab olunmur, amma savabı da yoxdur. Çəkdiyi zəhmətin mükafatıda bu dünyada veriləcək, adı dillərdə qalmaqla, hörmətlə yad olacaq, dünya şan-şöhrəti və s. Amma işi Allaha xatir olsa həm dünyada və həmdə axirətdə mükafat alacaq.\nKafir əğər müstəzəf və haqdan xəbərsiz olsa və öz dininə doğru əməl etsə haqqın müqabilində inadkar olmasa Allahın rəhməti beləsinə şamil olacaq. Amma cənnətə gedəcək ya başqa yerə (ərafat deyilə bir yerə) alimlər arasında ixtilaf var. Alimlərin əksəri cənnətdə yalnız müsəlmanların gedəcəyini qəbul edirlər və Qurandanda dəlillər gətirilər.\nAmma o ki, qaldı Enişteyn barədə, bəziləri onun müsəlman və şiə olmağına inanırlar və buna, Ayətullah Bürucerdiyə yazdıqları məktubları dəlil və sübut gətirirlər. Enişteyn, Peyğəmbərin (ə) merac hadisəsində nisbiyyət qanunu müşahidə edir və bu barədə bir neçə məktublaşma olur onunla Ayətullah Bürucerdinin arasında. Həmçinin Enişteyn dünyasını dəyişdikdən sonra onun əlyazma kitabını bir iranlı tacir alır və ordakı etiraflarından müsəlman olduğu bəlli olur. Onun kimi müsəlman olub amma gizlədən alimlər çox olub o cümlədən Tolstoyu misal gətirmək olar.\nAllah hər şeyin düzünü və yaxşısını biləndir.\nSual (20) : Salam. Әgәr әri rәhmәtә getmiş bir xanım ikinci dәfә әrә getsә, Axirәtdә birinci әri onu qәbul edәcәkmi? Qadın qorxur ki, әgәr başqasına әrә gedәrsә, birinci әrinә xәyanәt etmiş olar vә Axirәtdә onu qәbul etmәz. İndi bu qadın nә etsin? Onu da qeyd edәk ki, qadının әri ölmәmişdәn bir neçә gün qabaq xanımlna demişdi ki, әrә getsin.\nAd: Aygün, Ölkə: Azәrbaycan, Müctəhid: Ayətullah Xamenei\nDünyada yenindən ərə gedən qadın behiştdə ərlərindən hansı biri ilə yaşayacaqdır?\nBirinci halda əgər onlardan hər biri digərini seçsə, yəni kişi yüksək məqama malik olsa və qadını seçsə, yaxud qadın yüksək məqama malik olub kişini seçsə, bu halda bir-birinə qovuşacaqlar. Bu məsələ İmam Sadiq (əleyhis-salam)-ın buyurduğu aşağıdakı hədisdən görünür: “Əgər behiştdə kişi qadından yüksəkdə olarsa və onu seçərsə, qadın kişinin həyat yoldaşlarından biri olur. Əgər qadın yüksəkdə olsa və kişini seçsə, qadın o kişinin həyat yoldaşı olur.”\nSualda soruşulan beşinci fərz isə, xoşbəxtlikdən rəvayətlərdə qeyd olunur. Bu sualı Ümmü Sələmə (r) Peyğəmbər (səlləllahu əleyhi və alih)-dən soruşmuşdu: “Əgər qadın dünyada bir neçə dəfə ərə getmiş olarsa və qiyamət günü qadın və ərlərinin hamısı behiştə daxil olsa, qadın onların hansı birinin arvadı olacaq?” Peyğəmbər (səlləllahu əleyhi və alih) də buyurmuşdu: “Ey Ümmü Sələmə! Onların ən yaxşı xasiyyətlisi və ən gözəl olanını seç. Elə bir şəxsi seç ki, ailəsi üçün hamıdan yaxşı idi. Çünki gözəl əxlaq dünya və axirətin xeyir və səadətini özü ilə gətirib.”\n Məclisi, “Biharul-ənvar”, 8-ci cild, səh. 105, Beyrut çapı\n Yenə orada, səh. 119


Aysel Türkiyədə mükafat aldı – FOTO » www.kaspixeber.az ~ Gündəlik Yenilənən XəBəR Portalı\nAysel Türkiyədə mükafat aldı – FOTO\nAktrisa-aparıcı Aysel Nazim Türkiyədə mükafat alıb.\nO,”Moonlife” mükafatlandırma mərasiminə qatılıb. Aysel aparıcı olduğu və “Space” televiziyasında yayımlanan “Aysel Nazim ilə kokteyl” maqazin verilişinə görə təltif olunub.\n“Sevincli və xoşbəxtəm. Türkiyədə mükafat alan ilk maqazin verilişiyik. Biz işimizi sevərək görürük. əməyimizin bəhrəsini görmək xoşdur. Proqramın hazırlanmasında əməyi keçən hər kəsə təşəkkür edirəm”, - deyə Aysel nazim bildirib.\nBaxış sayı: 10778


Ana səhifə » Dünya » Nikol Paşinyanın siyasi riyakarlığı\nErmənistanın baş naziri Nikol Paşinyanın parlamentdəki son çıxışı həmişə olduğu kimi, məntiqsiz, anormal məqamları ilə seçilib. Xüsusilə deputatlar qarşısında onun Ermənistan-Azərbaycan Dağlıq Qarabağ münaqişəsinin həlli üzrə hökumətin mövqeyini sərgiləyərkən səsləndirdiyi anlaşılmaz və ziddiyyətli fikirlər müəyyən suallar yaradıb. Bu azmış kimi, N.Paşinyanın sülh danışıqlarına əngəl törədə biləcək bəyanatına oxşar digər bir açıqlama onun mətbuat katibi V.Karapetyandan gəlib. Heç şübhəsiz, daxili ictimai rəyə hesablanmış bu kimi bəyanatlar sülh danışıqlarının iştirakçısı olan Azərbaycanın və beynəlxalq vasitəçilərin nəzərində N.Paşinyanın qeyri-ciddi siyasətçi obrazını bir daha ortaya qoyur.\nTəbii olaraq, Ermənistan baş nazirinin guya “Azərbaycanın müharibə üçün hazırlaşdığı və Dağlıq Qarabağ əhalisi adından danışıqlarda iştirak etmək hüququ olmadığı” şəklində sərsəm açıqlamalarına sülh danışıqları prosesinin birbaşa iştirakçısı olan Azərbaycan XİN-dən cavab gecikməyib. Xarici İşlər Nazirliyinin mətbuat xidmətinin rəhbəri Leyla Abdullayeva məsələ ilə bağlı KİV-ə açıqlamasında bildirib ki, Ermənistan baş nazirinin bəyanatlarından onun mövqeyini anlamaq mümkün deyil: “Bir tərəfdən, münaqişənin həlli üçün sülh şəraitinin yaradılmasının önəmindən danışan Ermənistan rəsmisi, digər tərəfdən, danışıqlar prosesinin formatının dəyişdirilməsinə cəhdlər edir”.\nErmənistan rəsmilərinin səsləndirdikləri ziddiyyətli fikirlərə münasibət bildirən Azərbaycan Respublikası Prezidenti Administrasiyasının Xarici siyasət məsələləri şöbəsinin müdiri Hikmət Hacıyev isə deyib ki, Azərbaycanın işğal olunmuş ərazilərində yaradılmış qondarma rejimin nümayəndələrinin danışıqlarda iştirakı barədə iddiaları danışıqlar prosesini iflic etmək cəhdləri hesab etmək olar: “Ermənistan-Azərbaycan Dağlıq Qarabağ münaqişəsinin intensiv və nəticəyönümlü danışıqlar yolu ilə həlli üçün Azərbaycanın beynəlxalq ictimaiyyətlə birlikdə atdığı konstruktiv addımlarına baxmayaraq, son dövrlərdə Ermənistan tərəfindən müxtəlif rəsmi səviyyələrdə verilən açıqlamalar heç bir halda danışıqlar prosesinin irəli aparılmasına xidmət etmir”.\nQeyd olunanlardan belə bir nəticə çıxarmaq olar ki, N.Paşinyan və Ermənistanın yeni hökuməti sülhün əleyhinə olduğunu nümayiş etdirir. Bütün bunlar onu göstərir ki, işğalçı Ermənistan danışıqları mümkün qədər uzatmaqla status-kvonu saxlamağa, dolayısı yolla olsa da, onun legitimləşdirilməsinə çalışır.\nDigər tərəfdən, məlum olduğu kimi, hazırda ATƏT-in Minsk qrupu həmsədrlərinin vasitəçiliyi ilə danışıqlar Ermənistan və Azərbaycan xarici işlər nazirləri arasında aparılır. Bu danışıqlarda N.Paşinyanın rəhbərlik etdiyi hökumətin xarici işlər nazirinin iştirakı Ermənistanın danışıqların formatından imtina etmədiyini göstərir. Beləliklə, Ermənistan baş nazirinin ATƏT-in Minsk qrupunun vasitəçiliyi ilə danışıqlardan imtina etmədiyi halda, birdən-birə sülh danışıqlarının formatını şübhə altına almasını yalnız siyasi riyakarlıq kimi dəyərləndirmək olar.\nƏgər bu qəbildən olan açıqlamalar, doğrudan da, sülh danışıqlarının formatının dəyişdirilməsi, hətta danışıqları pozmağa yönəlmiş cəhddirsə, bunun nəticələri Ermənistan tərəfinə yaxşı heç nə vəd etmir. Çox güman ki, N.Paşinyan bu mövqedə dayanmağın uzunmüddətli perspektivdə Ermənistan üçün əlverişli olmadığını da başa düşür. Ona görə də hazırda müxtəlif ziddiyyətli bəyanatlar verməklə sadəcə vaxt udmağa çalışır.\nSonda onu qeyd edək ki, əgər işğalçı Ermənistanın rəhbərliyinin danışıqları pozmağa yönəlmiş cəhdləri davam edərsə, ölkəmizin ərazi bütövlüyünün bərpası üçün bütün digər vasitələrdən istifadə ediləcək və Azərbaycan Silahlı Qüvvələri döyüş meydanlarında nəyə qadir olduğunu bundan sonra da işğalçılara göstərəcək. Ona görə də Ermənistandakı hərbi xunta rejiminin sonunu hazırlayan 2016-cı ilin Aprel döyüşləri, habelə Naxçıvan istiqamətində 2018-ci ildə həyata keçirilən uğurlu əməliyyatlar əslində N.Paşinyan üçün ibrət dərsi olmalıdır.\nOxunub: 45090 |


20 yanvar, 2021 [13:15]\nMəktəblərin və digər təhsil müəssisələrinin erkən açılması məsələsi təkcə təhsil sektorundakı insanları, məktəbliləri, tələbələri və onların valideynlərini deyil, bütün cəmiyyətimizi narahat edir.\nBu barədə media.az-a açıqlamasında təhsil sahəsində ekspert, Təhsil Nazirliyi yanında İctimai Şuranın sədr müavini Nadir İsrafilov bildirib.\nO, virtual təhsilin ənənəvi forma ilə müqayisə edilməyəcəyini, fərqin göz qabağında olduğunu vurğulayıb.\n“Digər bir məsələ isə telekommunikasiya və proqram-texniki platformalarının keyfiyyəti baxımından ölkəmizin distant təhsilə nə dərəcədə hazırlığından asılı olmayaraq, bu təhsil formasının təhsil qanunvericiliyimizdə öz əksini tapmasıdır”, - deyə müsahib əlavə edib.\nŞura sədrinin müavini tədris müəssisələrinin tədricən ənənəvi təhsil formasına keçməsini də istisna etməyib:\n“Bu, bir sıra ölkələrdə, eləcə də Azərbaycanda koronavirusun yayılma dinamikasında müəyyən bir sabitləşmənin olması, xüsusi karantin rejimi çərçivəsində bəzi məhdudiyyətlərin yumşaldılma qərarı və təbii ki, koronavirusa qarşı peyvəndin başlanması ilə əlaqədardır”.\nEkspert ilin ikinci yarısında dərslərin hansı formada başlamasından asılı olmayaraq, klassik metodları və yeni texnologiyaları özündə birləşdirən “hibrid” alternativ təhsilin vəziyyətdən asılı olaraq inkişaf etməyə və zəruri halda istifadəsinə davam ediləcəyini bildirib.\n“Bu gün biz proqnozlara və gözləntilərə deyil, real vəziyyətə əsaslanaraq hərəkət etməliyik”, - deyə Nadir İsrafilov sözlərini yekunlaşdırıb.\n››› Aram Qabrelyanov: "Ermənistanda hakimiyyətə yeni Njde gələcək"\n››› Polis Sarkisyanın iqamətgahını mühasirəyə aldı\n››› Putin İranın ali rəhbərinin məktubunu cavablandırdı\n››› Ərdoğan NATO-nun Baş katibinə təşəkkür etdi\n7 mart, 2021 [16:00]\nAğdam rayonunun Suma kəndi - Video\n7 mart, 2021 [15:34]\n7 mart, 2021 [14:56]\nKülək Bakı-Qazax yolunda "Kamaz"ı aşırıb - Foto\n7 mart, 2021 [14:35]\n7 mart, 2021 [14:26]\n7 mart, 2021 [14:24]\nAzərbaycanda qadın başına dəmir düşməsi nəticəsində ölüb\n7 mart, 2021 [14:07]\n7 mart, 2021 [13:21]\nƏƏSMN: Azərbycanda işləyən qadınlar arasında 31-40 yaşlarında olanlar üstünlük təşkil edir\n7 mart, 2021 [13:01]\n7 mart, 2021 [12:37]\nMartın 8-nə olan hava proqnozu\n7 mart, 2021 [12:36]\n7 mart, 2021 [12:11]\nAzərbaycanda ər və arvad dəm qazında zəhərlənib


Bakı-Tiflis-Qars dəmir yolunun tikintisi sabahdan bərpa ediləcək\nLent.az-ın məlumatına görə, nəqliyyat nazirinin müavini Musa Pənahov ANS-ə bildirib ki, hava şəraitinin sərt keçməsi ilə əlaqədar Gürcüstan ərazisində tikinti işləri bu ilin yanvar ayından dayandırılıb. Bu müddətdə isə əsasən layihələndirmə və kiçik həcmli işlər aparılıb.\n“İlk növbədə deyim ki, bu, böhranla əlaqədar deyil, hava şəraitilə bağlıdır. Gürcüstanın tikinti aparılan hissəsində qış sərt keçir. Orada həm şaxtalar, həm də qar örtüyü var idi. Hazırda isə vəziyyət stabilləşir. Təxminən mart ayının 15-dən sonra aktiv fəal iş davam etdiriləcək. Bu o demək deyil ki, bu vaxta qədər orada iş aparılmayıb. Həmin bazada müvafiq hazırlıq işləri görülüb. Su ötürücülərinin, körpülərin dəmir beton hissələri hazırlanıb ki, hava şəraiti düzəldikdən sonra işlər daha da sürətlə aparılsın”, deyə nazir müavini bildirib.\nNəqliyyat nazirinin müavini bildirib ki, dəmir yolu layihəsinin Türkiyə ərazisində də sürətli tikinti işləri davam etdirilir. Ona görə də layihə nəzərdə tutulmuş tarixdə yekunlaşacaq.\nTarix: 15 Mart 2009 | Baxış sayı: 1976


/ Baxış: 9933\n6. Səhər yuxudan duran uşağa onun gecə "sərgüzəştləri" haqqında danışmayın (xüsusilə digər insanların yanında). Uşaq heç nə xatırlamayacaq, utanacaq, sıxılacaq.\nBruksizm da kifayət qədər yayılmış yuxu pozulmasıdır. Bruksizm - gecə yuxuda olduqda dişlərin qıcırdatmasıdır. Uşaq bu zaman dərin yuxuda olur və səhər heç nə xatırlamır. Bəzən səhərlər uşaq üz, boyun və çənə oynaqları nahiyəsində ağrılardan şikayətlənir. Diqqətli ana uşaqda dişlərin zədələnməsini, damaqların iltihabını qeyd edir. Oğlanlarda bu hala daha tez-tez rast gəlinir.\nYazı rahat keçirmək üçün hər gün bu MƏHSULU yeyin\nSağlam saat /2752\nHəzm orqanları /2087


26 Oktyabr 20:20 Cüdo 276\nMacarıstanın paytaxtı Budapeştdəki Böyük Dəbilqədə 66 kq çəki dərəcəsində bürünc medal qazanan cüdoçu Orxan Səfərovun müsahibəsi:\n- Artıq lisenziya xallarım var. Olimpiya reytinqində 17-18-ci pillələrdəyəm. Bu isə birbaşa iştirak üçün kifayətdir. Mənimlə eyni çəkidə Nicat Şıxəlizadə də var. 2-3 pillə məndən irəlidədir. Hər çəki dərəcəsində ölkənin bir təmsilçisi olmalıdır. Qarşıda yarışlar var, çalışacağam ki, daha da irəli pillələrə keçim. Nicat mənim dostumdur, amma hamı istəyir ki, olimpiadada çıxış etsin. Kim güclüdürsə, o da Tokioya gedəcək (report).\nAzərbaycan millisi bu dəfə Avropada 4-cü oldu - FOTO\nYığmamızın İrinası Avropa çempionatından gümüş gətirdi - FOTO\nAzərbaycana "əlidolu" qayıdan yığma üzvü - VİDEO\nRüstəm Orucov Avropa çempionatında bürünc qazandı\nAzərbaycanlı çempion oldu, əsgər salamı verdi - FOTOLAR\nOrxan Avropa çempionu oldu\nAzərbaycan yığmasının üzvlərinin ilk rəqibləri məlum oldu\nBu xəbər Azərbaycan millisinin üzvünü SEVİNDİRDİ\nSadıq Sadıqov üzə çıxdı, millinin məşqçilərindən hesabat aldı\nKoronavirus bu dəfə millimizin üzvünü axtarıb tapdı\nYığmamızın üzvü Xorvatiyada əsgər salamı verdi - FOTO\nAzərbaycan Avropa çempionatına necə başladı?\nAzərbaycan Avropa çempionatını medalsız başa vurdu\n“Mənə zəng elədilər ki, sənin qisasın alındı” - VİDEO


H.Hacıyev Azərbaycanda internetə girişin məhdudlaşdırılmasından danışdı - YALAN.info\nYALAN.info Cəmiyyət H.Hacıyev Azərbaycanda internetə girişin məhdudlaşdırılmasından danışdı\nNəqliyyat, Rabitə və Yüksək Texnologiyalar Nazirliyinin məlumatına görə, ölkə üzrə internetin verilməsində məhdudiyyətlər tətbiq edəcək.\nƏhalidən xahiş olunur ki, sosial şəbəkələrin işləməməsini anlayışla qarşılasınlar. Cəbhədəki gərgin vəziyyətlə əlaqədar internetin verilişində məhdudiyyətlər ola bilər.\nCənab Prezident, Ali Baş Komandan İlham Əliyev Ermənistanın təxribatları ilə bağlı xalqa müraciətində Ermənistanın niyyətləri barədə ölkə ictimaiyyətini məlumatlandırıb.\nYALAN.info Online Xəbərlər və İnformasiya Saytı bildirir ki, bunu Azərbaycan Prezidentinin köməkçisi – Prezident Administrasiyasının xarici siyasət məsələləri şöbəsinin müdiri Hikmət Hacıyev keçirdiyi mətbuat konfransında deyib.\nO bildirib ki, bu gün səhər 06:00 radələrində Ermənistan silahlı bölmələri cəbhəboyu zonada mövqelərimizi və mülki insanları artilleriya qurğularından atəşə tutub.\nPrezidentin köməkçisi qeyd edib ki, Azərbaycan Ordusu əks hücum əməliyyatları həyata keçirilir.\nZakir Həsənov: Azərbaycan Ordusu düşmənin ön xəttini yarıb\n“Bu əməliyyatların detalları barədə ictimaiyyətə əlavə məlumat veriləcək”, – deyə H.Hacıyev əlavə edib.\nH.Hacıyevin sözlərinə görə, Azərbaycan əhalisi arasında yüksək əhval-ruhiyyə var. H.Hacıyev Azərbaycanda internetə girişin məhdudlaşdırılmasından da söz açıb:\n“Bu, müvəqqəti xarakter daşıyır. Hərbi reallıqda, güman edirik ki, əhali bunu anlayışla qarşılayacaq”. O ictimaiyyətə müraciətində qeyd edib ki, yalnız rəsmi məlumatlara inansınlar.\nÖncəki xəbərDağlıq Qarabağda əhalinin çölə çıxmasına qadağa qoyulub\nSonrakı xəbərErməni təxribatı nəticəsində bir ailənin beş üzvü həlak oldu\nHeydər Əliyev Fondunun dəstəyi ilə Vəyən Müharibəsinə həsr olunmuş 44days.info saytı...


Moskvada Lavrov və Çavuşoğlu arasında görüş keçirilir » Etatist.com internet qəzeti\nSergey Lavrovvə Mövlud Çavuşoğlu arasında görüş başlayıb\nMoskvada Rusiya və Türkiyənin xarici işlər nazirləri Sergey Lavrovvə Mövlud Çavuşoğlu arasında görüş başlayıb.\nAPA-nın Moskva müxbirinin verdiyi məlumata görə, görüşün əvvəlində çıxış edən S. Lavrov Birgə Strateji Planlaşdırma Qrupunun 6-cı iclasının keçirildiyini söyləyib. O, iclasın Türkiyədə iki ölkə dövlət başçısının rəhbərliyi ilə keçiriləcək Yüksək Səviyyəli Əməkdaşlıq Şurasının toplantısına hazırlıq məqsədi daşıdığını deyib.\nS. Lavrov görüşdə iki ölkə arasında münasibətlər və Suriya münaqişəsinin əsas müzakirə mövzusu olacağını bildirib: "Təbii ki, Suriya münaqişəsini müzakirə edəcəyik. Rusiya Türkiyə və İranla birlikdə Suriya münaqişəsinin həllində Astana prosesini başladıb".\nRusiya XİN başçısı türkiyəli həmkarı ilə Cənubi Qafqaz, Mərkəzi Asiya və Ukraynadakı vəziyyəti müzakirə edəcəklərini də söyləyib.\nLavrov və Kerrinin görüşü dörd saatdan çox çəkib


Şamaxıda: ''Qala Bazarı'' hamamı xarabalığa çevrilib - Meydan.TV\n''Zəlzələlər bir yandan, digər yandan da laqeyid münasibət belə tarixi yerlərin məhvinə səbəb olur''\n- Bu istidə harada sərinlənmək olar?\n- Qışın soyuğunda harada isinmək olar?\n- Adam harada pak ola bilər?\nÜzeyir Hacıbəylinin “O olmasın, bu olsun” operettası əsasında çəkilən eyniadlı komediya filmindəki hamam səhnəsindən olan bu dioloqu çoxumuz əzbərdən bilirik.\n1956-cı ildə Sabit Rəhmanın ssenarisi əsasında rejissor Hüseyn Seyidzadə tərəfindən ekranlaşdırılan musiqili komediyadakı replikalar zərbi-məsələ çevrilib. Bu gün də yeri gələndə, həmin sitatları işlədirik.\nFilmdəki hamam səhnəsi, İçərişəhərdəki məşhur Ağa Mikayıl hamamında çəkilib. Sonra da el arasında adı eləcə “Məşədi İbad” hamamı qalıb.\n“Qızın iki adaxlısı var”\nŞamaxılılar isə düşünür ki, həmin o məşhur səhnə Şamaxının mərkəzindəki “Qala Bazar” hamamında lentə alınıb. Onları yanıldan isə “Məşədi İbad” hamamının “Qala Bazar”ına bənzəməsidir. Oxşarlıq ona görədir ki, İçərişəhərdəki hamamın təməli Şamaxı sakini Ağa Mikayılın təşəbbüsü ilə XVIII əsrdə qoyulub. O, dövrünün imkanlı adamlarından olub, Şamaxıda da bir çox hamam tikdirərək, camaatın istifadəsinə verib. İçərişəhərdəki hamam da Şamaxı memarlıq üslubunda tikilib. Buna görə də Şamaxı camaatı elə bilir ki, “O olmasın, bu olsun” filminin hamam səhnəsi “Qala Bazar”ında çəkilib.\n- Məşədi, hamam xoşunuza gəldi?\n- Çox yaxşı hamam idi. Ölü girsə, dirilib çıxar.\n“Gözümü açandan, bu hamamdan istifadə edərdik. Xatirimdədir, hamama gündüzlər qadınlar, axşamlar isə kişilər gələrdi. Hamam mədəniyyəti qədim adət-ənənələrimizdəndir. Bura gələn insanlar hamamdan daha gözəl, sağlam, güclü və enerjili çıxırdılar. Həm paklanardılar, həm də dincələrdilər”, - Şamaxı sakini Tahir Mehdiyev Meydan TV-yə belə deyir.\n“Əgər mənim başımda min manatlıq papaq olaydı və onu gətirib, bu hamama atmış olaydılar, mən onun dalıyca gəlməzdim”\nŞamaxıda əsrlər boyu hər məhəllənin öz hamamı və məscidi olub. “Qala Bazar”ı uçulub-dağılandan sonra məhəllə camaatı hamama getmək ənənəsindən əlini birdəfəlik üzüb. Yeri gəlmişkən, hamamın təməli XIX əsrdə qoyulub. Kim tərəfindən təşəbbüs göstərilərək, inşa olunduğu isə məlum deyil. Ehtişamlı, geniş, xüsusi ornamentlərlə bəzədilərək, tikilmiş hamam təəssüf ki, yalnız 1972-ci ilə qədər təyinatına uyğun istifadə edilib. Sonrakı aqibəti isə fotolardan da göründüyü kimi çox acınacaqlıdır.\n“Cavan qıza bel bağladım, beş min manat pulum getdi”\n“Hamamla bizim evin arasında divar var. Uçulub-dağılırdı, 1992-1993-cü illərdə şəxsi vəsaitim hesabına, 7500 ABŞ dolları verib, divarı düzəltdirdim. Maraqlanan yoxdur, sökülüb-dağılır, hamam yox, xarabaxana olub. Əvvəllər ətrafı açıq idi, yan-yörəsini təmiz saxlayardıq. Gəldilər, dəmirdən hasara aldılar. İndi camaat bağlı hissəni zibilxana edib”, - Tahir Mehdiyev əlavə edir.\n“Heç hənanın yeridir?!”\nBildirir ki, məsələ ilə bağlı yerli qurumlara müraciət etsələr də, heç bir nəticəsi olmayıb:\n“Görün, əsrlər boyu mövcud olmuş hamam ənənəsi indi necə qorunub saxlanılır. İnkişafdan danışırıq, amma tariximizə sahib çıxa bilmirik. Bu hamamı bərpa etsələr, turist axınına səbəb olar. Bunun nəyi pisdir axı? Hamamın durumu ilə bağlı aidiyyatı qurumlara məlumat vermişəm, amma heç bir nəticəsi olmayıb. Hamam uçulub-dağılır, bunlar da bəhanələr gətirirlər ki, daha vacib işlərimiz var. Baxıram, ürəyim ağrıyır. Heç olmasa, pul ayırardılar, təmir edərdilər. Şamaxının hər addımı tarixi abidədir. Zəlzələlər bir yandan, digər yandan da laqeyid münasibət belə tarixi yerlərin məhvinə səbəb olur”.\n“Babalı Sərvərin boynuna”\n“Hamamın içində yeraltı kanallar olub, tavanda isə xüsusi bacalar quraşdırılıb. Əvvəllər hamamın istixanası təzəklə, daha sonra isə mazutla qızdırılırdı. İstilik elə tənzimlənmişdi ki, həm döşəmə, həm də divarlar isinirdi. İçəridə bir neçə otaq və hovuz yerləşirdi. Yeraltı kanallarda isitmə üçün olan qızıl-mis qarışıq metalları gecəylə daşıyıb apardılar”, - deyə digər sakin Hətəm Əhmədov iddia edir:\n“2013-ci ildə gəlib, hamamda qazıntı apardılar, söküb, dağıtdılar. Hamamın arxasını qazdılar, uçurtdular, sonra da o vəziyyətdə qoyub getdilər”.\n“Hamamın içində, içində və çölündə”\nQonşuluqda yaşayan Zivər xala isə “Həmin adamlar yuxarıdan gəlmişdilər”, - deyə söyləyir:\n“Heç kimi yaxına buraxmadılar. Gecə ilə hamamın içində və çölündə qazıntı apardılar, nə isə çıxarıb getdilər. Qazdıqları yer də indi dərin çala kimi qalıb. Qohum-qonşu zibilini ora tökür. Heç kimə də heç nə demək olmur. Neçə dəfə aidiyyatı qurumlara müraciət etmişik. Demişik ki, barı, icazə verin, çalanı özümüz dolduraq, sözümüz havada qalıb”.\n“Şairin sözünə qızılgül cavab verdi”\nİsmayıllı Regional Mədəniyyət idarəsinin Şamaxı rayonu üzrə rəhbəri Rafael Tağızadə Meydan TV-yə bildirir ki, “Qala Bazar” hamamına müvafiq orqanların mütəxəssisləri tərəfindən texniki baxış keçirilib. Hazırda layihə üzərində iş gedir:\n“Şamaxı qədim mədəniyyət mərkəzi olmaqla yanaşı, zəngin turizm potensialına malikdir. Orada mədəni turizm abidələri həddən artıq çoxdur. Bunlardan biri də “Qala Bazar” hamamıdır. Bu hamamla bağlı layihə hazır olan kimi işə başlanılacaq. Amma oranın bərpadan sonra hamam kimi fəaliyyət göstərəcəyini deyə bilmərəm. Bilirsiniz ki, Mirzə Ələkbər Sabirin, Seyid Əzim Şirvaninin qəbirürstü abidələri bərpa olundu. Yəni bu iş sistemli şəkildə davam etdirilir. Bütün bunlar həm tarixi qorumaq, həm də turizm cəlb etmək məqsədilə həyata keçirilir”.\n“Yaxşı bəs, hamampulunu kim verəcək?”\nRafael Tağızadə 2013-cü ildə “Qala Bazar”da aparılan və yarımçıq qoyulan qazıntı işləri ilə bağlı səsləndirilən fikirlərə də aydınlıq gətirib. Həm də bildirib ki, dövlət investisiya proqramında abidələrdə yenidənqurma işlərinin aparılması nəzərdə tutulub:\n“Qazıntı işləri texniki baxışla, təmirlə bağlı idi. İş görmək istəyirdilər, yarımçıq qaldı, davamı olacaq. Tək “Qala Bazar” deyil, Şamaxıda bir neçə tarixi abidənin bərpası işləri aparılacaq. Hazırlanıb, təklif şəklində də verilib. Şamaxı ilə bağlı böyük layihələr var. Turizm turları üzərində olan abidələrimizin bərpası dövlət tərəfindən həyata keçiriləcək”.\nqısa linklər: http://mtv.re/kgkkdn


Ramin Hacılı Milli Şuranın mühacir biznesini ifşa etdi - ŞOK AÇIQLAMA\n11 Aprel 2017 10:52 (UTC+04:00)\nAXCP sədrinin müavini Gözəl Bayramlı Azərbaycan Avropa Hərəkatının prezidenti Ramin Hacılının saxta partiya sənədi düzəldərək azərbaycanlıların Avropaya mühacirət etməsinə şərait yaratdığına dair iddia irəli sürüb. Gözəl Bayramlı sosial şəbəkələrdə Türkel adlı cəbhəçiyə istinad edərək Almaniyaya mühacirət etmiş azərbaycanlının bu faktın üstünü açdığını qeyd edib. İddiaya görə, Ramin Hacılı həmin şəxsə 3 min manata AXCP-yə məxsus partiya bileti və naməlum şəxslər tərəfindən döyülməyi ilə bağlı sənəd verib. Türkel Azərtürk adlı feysbuk istifadəçisi Almaniyaya mühacirət etmiş azərbaycanlıya məxsus saxta sənədin də fotosunu paylaşıb.\nR.Hacılı G.Bayramlının ittihamlarına cavab verib.\nO, Publika.az-a açıqlamasında zaman-zaman AXCP üzvlərinin hücumlarına məruz qaldığını bildirib:\n“Mən 2012-ci ildə Beynəlxalq Avropa Hərəkatının Azərbaycan nümayəndəliyinin rəhbəri kimi Brüssel tərəfindən tanındım. Bir neçə namizəd var idi. O cümlədən cəbhəçi Qənimət Zahid də namizədlərdən biri idi. Amma mərkəz mənim göstəricilərimi məqbul saydı və adımı təsdiqlədi. O zaman AXCP-çilər üstümə hücuma keçdi. Dedilər ki, guya avropalılara kürü vermişəm. “Azadlıq” qəzetinin qoşa səhifəsində yazı yayımlandı. 2013-cü ildə Demokratik İslahatlar Partiyasından ayrıldım. Cəbhəçilər onlara qoşulmağı təklif etdilər, amma razılaşmadım. Daha sonra Ümid Partiyasına getdim. Yenə hücum başladı. Hətta utanmadan 2015-ci ildə “Azadlıq” qəzeti Milli Məclisə seçkilərdə saxtakarlıq etdiyimi yazdı. Axı bunu necə edə bilərdim?!\nNeçə vaxtdır ki, xaricdə yüzlərlə turizm şirkətləri kimi, mən də təhsil və səyahət, qısaca, turizm sahəsində çalışıram. Avropaya gedənlər arasında sənəd alıb sığınacağa üz tutanlar olur. Danışanda sənədi kimlərdən və hansı qiymətə aldıqları bilinir. Bu pullar hesabına hansı partiya və təşkilatlar yaşayır, bu ölkədə çox adama bəllidir”.\nR.Hacılı deyib ki, hər kəs bir cür ömür sürdürür:\n“Bir neçə ay əvvəl şəkil paylaşıb yazmışdılar ki, bu vəsiqəni Razi Nurullayev verib, saxtadır və sairə. İndi də eyni sənədi paylaşıb yazıblar ki, Ramin Hacılı edib. Bir az əvvəl də deyirdilər Müsavat Partiyasının işidir və sairə. Adlarını çəkmək istəmədiyim daha kimləri ittiham ediblər”.\nMilli Şuranın 8 aprel mitinqinə də toxunan R.Hacılı qeyd edib ki, müxalifətin qəfil mitinq təşkil etməsi birmənalı qarşılanmır:\n“Birdən-birə mitinq etdilər. Siyasi mühacirətə getmək istəyənlərə çəkiliş üçün şərait yarandı. Onlara elə gəlir ki, özlərindən başqa heç kim onların nə işlə məşğul olduqlarını bilmir. Amma ətrafda hər kəs bilir. Ən çox da hakimiyyət bilir. Dövlət mitinqə xərclənən pulların haradan gəldiyini ifşa etməyə çalışır. Cəbhəçilərin də əlində bir saxta dedikləri sənəd var. Ardıcıl dövriyyəyə buraxıb adsız şahidlərin dilindən “filankəs dedi ki, bu saxta sənədi mənə .... (vurmaq istədikləri adam) verib” yazırlar. Bu nə xislətdi belə? Axı o filankəs kimdi?! Hansı əsasla belə alçaqlığa əl atırsız? Niyə elədiklərinizin arxasında durmursuz? Açıq şəkildə, kişi kimi deyin ki, bəli, sənəd veririk, insanlar mühacirətə gedir. Siz ki, guya “hamıdan yaxşı” müxalifətçisiz. Hanı sizin ədalət hissiniz? Ədaləti elə yalnız hakimiyyətdən tələb etməklə iş bitmir. Məhkəməyə müraciət etsəm, deyəcəksiz ki, “hakimiyyətin adamıdı”, “bizi tutdurur” və sairə. Sizcə, necə davranmalıyam ki, siyasi mozaxist ritorikanız olmasın? Sizin bazarınıza girməmişəm, qorxmayın, cənablar. İnsanlara viza almağa kömək etmişəm. Mən özümü tanıyandan adamlara kömək edirəm. Kimsə sizə deyib viza almağıma Ramin Hacılı kömək edib və qərara gəlmisiz ki, yəqin sənədləri də düzəldib. Ağlınıza gələn bu fikirlə yanaşı – "niyə Ramin vətənində xoşbəxtdir, tutulmur, döyülmür?" fikri də əlavə olunub və böhtanı var gücünüzlə atmısınız. Yenə eyni tendensiya ayaq açdı. Başqasının imicinin korlanmasından həzz alanlar da bu naməlum xəbəri tirajlamağa başladılar. İnsanlar, adamın başqa məxluqlardan fərqi ondadır ki, onun şüuru, düşünmək qabiliyyəti var. Təhlil etmədən, "kor-kor gör-gör" gözə girən iftiranı süzgəcdən keçirmədən paylaşmağınız pis görünür. Ortada fakt yox, söz-böhtan var. Cəmi bir neçə gün gözləmək lazımdır. İfşa necə olur, hamımız görəcəyik!”.


Siyasət » Səhifə 3 » www.MAXE.az - Şəhidlər olməz vətən bölünməz\n26.04.18 - BƏS, RAMİZ HƏSƏNOV? - Prezidentin tələbə yoldaşı “vuruldu”, yoxsa?…\tMəlum olduğu kimi, ötən həftə Prezident İlham Əliyev dövlət idarəçiliyinin təkmilləşdirilməsi ilə bağlı bəzi tədbirlər haqqında sərəncamlar imzalayıb. Struktur islahatları çərçivəsində verilən bu sərəncamlardan biri də Standartlaşdırma, Metrologiya və Patent - Davamın oxu\n26.04.18 - Nazirlər Kabinetinin üzvlərinin sayı -BU DA TAM SIYAHI\tAzərbaycan Nazirlər Kabinetinin üzvlərinin sayı hazırda 37 nəfərdir. Maxe.az "Report”a istinadən xəbər verir ki, həmin şəxslər aşağıdakılardır: Baş nazirin birinci müavini Yaqub Abdulla oğlu Eyyubov, Baş nazirin müavini Əli Cavad oğlu Əhmədov, baş nazirin - Davamın oxu\n26.04.18 - Putindən Ramiz Mehdiyevə yüksək mükafat\tRusiya Təhlükəsizlik Şurasının katibi Nikolay Patruşev Soçidə keçirilən təhlükəsizlik məsələləri üzrə yüksək nümayəndələrin 9-cu beynəlxalq görüşü çərçivəsində Azərbaycan Prezidenti Administrasiyasının rəhbəri Ramiz Mehdiyevi "Şərəf" ordeni ilə təltif edib. - Davamın oxu\n26.04.18 - Usubovdan polislərə xəbərdarlıq-FOTO\tDaxili İşlər Nazirliyində Azərbaycan Prezidenti İlham Əliyevin andiçmə mərasimindəki nitqindən irəli gələn və qarsıda duran vəzifələrin müzakirəsinə həsr olunmuş Naziryanı geniş əməliyyat müşavirəsi keçirilib. Nazirliyin mətbuat xidmətindən verilən məlumata - Davamın oxu\n26.04.18 - Sahil Babayev nazirliyi talan edənləri ifşa etdi - ƏJDƏR OL HƏBS OLUNUR?\tPrezident İlham Əliyevin 21 aprel 2018-ci il tarixli Sərəncamı ilə Azərbaycan Respublikasının əmək və əhalinin sosial müdafiəsi naziri vəzifəsinə təyin edilmiş Sahil Babayev kollektivə təqdim olunduqdan sonra nazirlikdə islahata başlayıb. İCMAL.azbildirir - Davamın oxu\n26.04.18 - “Quska”nın həbsi ilə bağlı rəsmi - MƏLUMAT\tAzərbaycan Respublikasının Vergilər, Daxili İşlər nazirlikləri və Baş Prokurorluğun mətbuat xidmətləri keçmiş deputat və biznesmen “Quska” ləqəbli Hüseyn Abdullayevin həbsi ilə bağlı birgə məlumat yayıb. Maxe.az-ın xəbərinə görə, məlumatda deyilir: - Davamın oxu\n26.04.18 - Səlim Müslümova daha bir zərbə-Ləğv olundu\tƏmək və Əhalinin Sosial Müdafiəsi Nazirliyinin keçmiş nazir Səlim Müslümovun vaxtında elan etdiyi müsabiqə ləğv olunub. “Qafqazinfo” xəbər verir ki, müsabiqə haqda elan S. Müslümov vəzifədən azad olunmazdan bir gün əvvəl verilib. Müsabiqənin mövzusu - Davamın oxu\n26.04.18 - İnam Kərimov ona mühüm vəzifə verdi-FOTO\tKənd Təsərrüfatı Nazirliyinin Mətbuat xidmətinin rəhbəri vəzifəsindən azad olunan Murtuzəli Hacıyev yeni vəzifəyə təyin edilib. Maxe.azModern.az-a istinadən xəbər verir ki, 22 il həmin vəzifədə işləmiş M.Hacıyev bu illər ərzində səmərəli əməkdaşlığa görə, - Davamın oxu\n26.04.18 - Zakir Həsənovdan mühüm xəbər var\tMüdafiə naziri general-polkovnik Zakir Həsənov Çin Dövlət Şurasının üzvü, ÇXR Milli Müdafiə naziri general-polkovnik Vei Fenxenin dəvəti ilə aprelin 26-da Pekin şəhərinə yola düşəcək. Müdafiə Nazirliyindən verilən məlumata görə, rəsmi səfər çərçivəsində - Davamın oxu


Nüfuzlu universitetinin nümayəndə heyəti İsmayıllıda\n17 noyabr 2018-ci il tarixdə ADA Universitetinin 7 xarici, 4 yerli tələbəsi və bir əməkdaşından ibarət nümayəndə heyəti İsmayıllıya səfər edib.\nİsmayıllı Rayon İcra Hakimiyyətinin başçısı Mirdaməd Sadıqov İcra Hakimiyyətinin konfrans zalında nümayəndə heyətini qəbul edib. Qonaqları salamlayan Mirdaməd Sadıqov onlara rayonun iqtisadiyyatı, sosial həyatı, qədim tarixi, müasir yüksəlişi, milli-etnik tərkibi, zəngin təbiəti, turizmin inkişafı üçün davamlı stimul olan coğrafiyası, ekologiyası, milli-mənəvi-maddi dəyərləri, tarixi abidələri barədə ətraflı məlumat verib. Qeyd edib ki, Prezident İlham Əliyevin diqqəti və qayğısı, yeni-yeni sərəncamları ilə sürətlə inkişaf edən İsmayıllı Respublika miqyasında yüksək təhsil nəticələri, məhsuldar kənd təsərrüfatı, ziyalılıq və tolerantlıq mühiti ilə tanınır.\nNümayəndə heyətinin rəhbəri – ADA Universitetində qeyri-dərəcə proqramları üzrə mütəxəssis Elnur İmanbəyli səmimi qəbul və zəngin informasiya üçün qonaqlar adından təşəkkürünü bildirib. Qonaqlar sonra möhtəşəmliyi ilə seçilən şəhər Mədəniyyət Mərkəzinə gedib, burada folklor qruplarının çıxışlarını dinləyiblər.\nLahıc qəsəbəsini görməyə böyük istəklə gedən nümayəndə heyəti bu qədim tarixlər şahidi olan yaşayış məskənindəki şəhərsalma və məişət mədəniyyəti, milli memarlıq üslubu, daş kitabələr, abidələr, tikililər və dağlar qoynunda yeni salınan yol infrastrukturu ilə tanış olublar.\nQonaqlar ən xoş təəssüratlarla Lahıcdan Qəbələyə yola düşüblər.\nPrevious Azərbaycan Gənclərinin VIII Forumunda İsmayıllı gənclərindən bir qrupu iştirak edib\nNext Məsələ ciddidir, qərarlar qəti olacaq


Bələdiyyə qulluqçularının etik davranışı\nEtika - mənəviyyat və əxlaq haqqında elmdir. Hələ bizim eradan əvvəl I minilliyin ortalarında yaranan bu elm cəmiyyətin təbiətlə münasibətlərini öyrənirdi. B.e.ə. V əsrdə isə Aristotel bu elmi daha da təkmilləşdirdi və insanların bir-biri ilə münasibətini ön plana çıxartdı. "Etika" termini - qədim yunanca "ethos" sözündən əmələ gəlib "əxlaq", "ənənə" anlamındadır. Əxlaq - ictimai şüurun forması olmaqla cəmiyyətdə insanların davranış qaydalarını və prinsiplərini, ideyalarını, təsəvvürlərini daşıyır. Əxlaq və mənəviyyat sözlərini sinonim kimi istifadə etmək olar. Etikanın əsasını əxlaq normaları təşkil edir. Bu normalar ölkənin və xalqın dilinə, mədəniyyətinə və ənənələrinə əsaslanır. Etika elm kimi cəmiyyətin sosial-iqtisadi inkişafına, onda ədalət və humanizm prinsiplərinin bərqərar olmasına xidmət edir. Bildiyimiz kimi, dövlət cəmiyyətin siyasi sisteminin özəyini təşkil edir və buradan belə nəticəyə gəlmək olar ki, etika birbaşa dövlətin inkişafına təsir edir.\nHazırda ölkənin siyasi sisteminin təkmilləşdirilməsi şəraitində dövlət hakimiyyəti və yerli özünüidarəetmə orqanları qarşısında öz fəaliyyətlərinin səmərəliliyinin artırılması vəzifələri durur. Burada əsas məqsəd vətəndaş hüquq və azadlıqlarının layiqincə qorunmasına, idarəedənlərin əhalinin etimadını qazanmasına, əhalinin sosial rifah halının yaxşılaşdırılmasına, vətəndaşların isə öz vəzifələrini vicdanla yerinə yetirməsinə nail olmaqdır. Məsələnin uğurlu həlli xeyli dərəcədə iş personalının idarəetmə səviyyəsindən asılıdır və bu ilk öncə etik davranış qaydalarına əməl edilməsi deməkdir.\nBu baxımdan etik davranış qaydalarını tənzimləyən qanunvericilik aktlarının, o cümlədən Azərbaycan Respublikasının "Dövlət qulluqçularının etik davranış qaydaları haqqında" və "Bələdiyyə qulluqçularının etik davranış qaydaları haqqında" qanunların qəbul edilməsi çox önəmlidir.\n"Bələdiyyə qulluqçularının etik davranış qaydaları haqqında" Azərbaycan Respublikasının 28 aprel 2015-ci il tarixli Qanunu (əlavə olunur) bələdiyyə qulluqçuları üçün etik davranış qaydalarını və prinsiplərini, habelə həmin qayda və prinsiplərə əməl olunması ilə bağlı hüquqi mexanizmləri müəyyən edir.\nBu Qanun bələdiyyə qulluqçusu statusu olan bütün şəxslərə şamil edilir və yerli özünüidarə orqanlarının, bələdiyyə qulluqçularının nüfuzunun, onların fəaliyyətində səmərəliliyin və şəffaflığın artırılması, vətəndaşların bələdiyyələrə etimadının yüksəldilməsi, korrupsiya hallarının qarşısının alınması məqsədini daşıyır.\nHəmin Qanunun 5-ci maddəsinə əsasən bələdiyyə qulluqçusu onun xidməti vəzifəsinə aid olmadığı hallarda, yerli özünüidarə orqanlarının, onların rəhbərlərinin fəaliyyəti ilə əlaqədar (qanunsuz fəaliyyət istisna olmaqla) tənqidi ictimai mülahizələrdən, çıxışlardan və onların fəaliyyətinə ictimai qiymət verilməsindən çəkinməlidir. Bu, bələdiyyə qulluqçusunun elmi-pedaqoji fəaliyyəti ilə bağlı çıxışlarına və ya elmi yazılarına şamil edilmir.\nQanunun tələblərinə görə bələdiyyə qulluqçularının fəaliyyəti insanların hüquq və azadlıqlarının, qanuni maraqlarının təmin olunmasına (qorunmasına) xidmət etməlidir. Bələdiyyə qulluqçusu bütün şəxslərlə, o cümlədən birbaşa və yuxarı rəhbəri ilə və ya tabeliyindəki şəxslərlə münasibətdə nəzakətli, xeyirxah, diqqətli və səbirli olmalıdır. Xidməti vəzifəsini yerinə yetirərkən və ya qərar qəbul edərkən qərəzsiz olmalı və bu zaman irqinə, milliyyətinə, dininə, dilinə, cinsinə, sosial mənşəyinə, əmlak vəziyyətinə, qulluq mövqeyinə, əqidəsinə, ictimai və ya hər hansı digər birliyə mənsubiyyətinə görə hər hansı şəxsin və ya şəxslər qrupunun üstünlüyünə və ya belə üstünlüyün əldə edilməsi üçün şərait yaradılmasına yol verməməlidir.\nBələdiyyə qulluqçusu xidməti vəzifələrinin yerinə yetirilməsi zamanı siyasi bitərəfliyə əməl etməyə borcludur və qulluq mövqeyindən istifadə edərək, digər bələdiyyə qulluqçularını ictimai və ya siyasi birliklərin, yaxud dini təşkilatların fəaliyyətində iştiraka təhrik etməməlidir. Bələdiyyə qulluqçusuna bələdiyyə orqanlarında ictimai və ya siyasi birliklərin (həmkarlar ittifaqları istisna olmaqla), yaxud dini təşkilatların struktur bölmələrini yaratmaq və ya həmin orqanlarda göstərilən struktur bölmələrin yaradılmasına yardım etmək qadağandır.\nQanunun 10-11-ci maddələrinə uyğun olaraq bələdiyyə qulluqçusunun qanunsuz olaraq maddi və qeyri-maddi nemətlər, imtiyazlar və ya güzəştlər əldə etməyə yönəlmiş hərəkətlər (hərəkətsizlik) etməsi və ya qərarlar qəbul etməsi qadağandır və ona qanunsuz maddi və qeyri-maddi nemətlər, imtiyazlar və ya güzəştlər təklif olunduğu hallarda, bələdiyyə qulluqçusu onlardan imtina etməlidir. Tərəflərindən biri bələdiyyə qulluqçusunun qulluq keçdiyi bələdiyyə orqanı olan əqdlərdə həmin bələdiyyə qulluqçusu digər tərəf ola bilməz.\nBələdiyyə qulluqçusu qulluq etdiyi dövrdə maraqların toqquşmasına yol verməməlidir və qanunsuz olaraq öz vəzifə səlahiyyətlərindən şəxsi maraqları üçün istifadə etməməlidir.\nQanunun tələblərinə görə bələdiyyə qulluqçusuna bələdiyyə əmlakından, maliyyə vəsaitlərindən, rabitə, kompüter və digər kommunikasiya sistemlərindən, nəqliyyat vasitələrindən və digər maddi-texniki təchizat avadanlığından şəxsi maraqları naminə, habelə xidməti vəzifələrinin icrası ilə əlaqədar olmayan digər məqsədlər üçün istifadə etmək qadağandır.\nEtik davranış qaydalarına əməl olunmasına bələdiyyənin sədri nəzarət edir və o öz davranışı ilə etik davranış qaydalarına əməl olunmasına nümunə göstərməli, tabeliyində olan bələdiyyə qulluqçuları arasında onların tutduqları vəzifələrə uyğun olaraq vəzifə bölgüsü aparmalı, tabeliyində olan şəxsləri hüquqa və hamılıqla qəbul edilmiş etik normalara zidd olan hərəkət etməyə və qərarlar qəbul etməyə sövq etməməlidir. Kadrların seçilməsi və yerləşdirilməsi zamanı qanunvericiliyin tələblərinə əməl etməli, tabeliyində olan bələdiyyə qulluqçularına etik davranış qaydalarını izah etməli və müraciət olunduğu təqdirdə etik davranış qaydalarına əməl olunmasına dair onlara tövsiyələr verməli, bu qaydaları pozanların intizam məsuliyyətinə cəlb edilməsi üçün tədbirlər görməlidir.\nQanunun 19-cu maddəsinə görə etik davranış qaydalarının pozulması və bu barədə şikayət və ya digər məlumatın daxil olması, eləcə də kütləvi informasiya vasitələrində məlumatın dərc edilməsi bələdiyyə qulluqçusunun intizam məsuliyyətinə cəlb edilməsi üçün əsasdır. İntizam icraatı zamanı bələdiyyə qulluqçusu tərəfindən yol verilən hüquq pozuntusunda cinayət tərkibinin əlamətləri aşkar edildikdə, həmin əlamətləri aşkar etmiş bələdiyyə orqanının rəhbəri bu barədə cinayət təqibi orqanına məlumat verməlidir. Qanunun 20-ci maddəsində etik davranış qaydalarının pozulmasına görə intizam məsuliyyəti tədbirləri də müəyyən edilmişdir. Bunlara töhmət vermək, sonuncu xəbərdarlıqla şiddətli töhmət vermək, aşağı vəzifəyə keçirmək, bələdiyyə qulluğundan azad etmək kimi intizam məsuliyyəti tədbirləri aid edilmişdir. İntizam tənbehi tətbiq edilərkən bələdiyyə qulluqçusunun şəxsiyyəti, kollektivdə nüfuzu, peşəkarlıq səviyyəsi, onun törətdiyi xətanın xarakteri nəzərə alınmalıdır. Göstərilən intizam tənbehlərindən hər hansı biri tədbiq olunmadan bələdiyyə qulluqçusuna yazılı və ya şifahi qaydada xəbərdarlıq edilə bilər.\nBələdiyyə qulluqçusunun etik davranışı yerli özünüidarə orqanlarına inamın artırılmasına gətirib çıxarır. Etik davranış tələblərinə əməl edilməsi yerli özünüidarəetmənin cəmiyyətin xeyrinə səmərəli xidmət göstərməsinin gərəkli şərtlərindən biridir.\nEtikanın formalaşması kadr potensialının hazırlanması və təkmilləşdirilməsi ilə sıx bağlıdır. "Bələdiyyə qulluğu haqqında" Qanunun 5-1-ci maddəsində bələdiyyə qulluğuna qəbulun müsabiqə yolu ilə keçirilməsi qaydası müəyyən olunmuşdur. Müsabiqədə namizədlərin bilik səviyyəsi, peşə hazırlığı, ümumi dünyagörüşü və müvafiq vəzifə üçün tələb olunan keyfiyyətləri nəzərə alınır. Kadrların düzgün seçilməsi və yerləşdirilməsi isə etik problemlərin həllinə müsbət təsir edən başlıca amildir.\nBələdiyyələrlə iş mərkəzinin baş məsləhətçisi,


Sumqayıtda ailə faciəsi | SUMQAYITXEBER.COM\nSUMQAYITXEBER.COM > SUMQAYIT > Sumqayıtda ailə faciəsi\nSumqayıtda ailə faciəsi\nMüəllif: sumqayitxeber.com • Tarix: 1 Yanvar 2010 • Baxış sayı: 271 dəfə • Şərh yoxdur\nTweetDünən saat 21.00 radələrində Azərbaycanın Sumqayıt şəhərində ailə faciəsi baş verib.\nAPA-nın hadisə yerində olan müxbirinin verdiyi xəbərə görə, Sumqayıt şəhəri, 17-ci mikrorayonda qarq rəngli, hələ dövlət nömrə nişanı müəyyənləşməmiş “Range Rover” sürətlə hərəkət edərək, dayanacaqda dayanmış bir ailəni vurub.\nHadisənin sakinlərinin APA-ya verdikləri məlumata görə, Sumqayıt şəhəri,\n17-ci mikrorayon, ev 34, mənzil 17 ünvanında yaşayan, əslən Cəbrayıl rayonundan məcburi köçkün olan ailənin 3 üzvü qəzaya uğrayıb. Məlumata görə, “Range Rover” İfadət adlı ailə baçısını, onun xanımın və Günel adlı qızını vuraraq, bir neçə metr önündə sürükləyib.\n13-14 yaşlarında olan Günel hadisə yerindəcə ölüb. Hadisə yerinə onun çantası, gəlinciyi və digər əşyaları dağılıb.\nPolisin məlumatına görə, hadisə nəticəsində yalnız ata və qızı vurulub.\nHadisə yerinə toplaşanlar atanı xəstəxanaya çatdırıblar.\n“Range Rover”in sürücüsü hadisə yerindən qaçıb.\nHadisə yerində Sumqayıt Şəhər Polis İdarəsinin əməkdaşları işləyirlər. Onlar “Range Rover”in sürücüsünün şəxsiyyətinin müəyyənləşdirilməsi istiqamətində iş aparırlar.\nBəzi məlumatlara görə, sürücü Corat qəsəbəsindəndir.


Rusiya və Türkiyə Qarabağda bunu bacarmayacaq » Sosialxeber.az\nRusiya və Türkiyə…\nRusiya və Türkiyə Qarabağda bunu bacarmayacaq\nAzərbaycanda və Bosniya və Herseqovinada işləmiş səfir kimi iki konflikti müqayisə edərək, Cənubi Qafqazdakı sülh prosesini hansı formada irəli aparmağın mümkün ola biləcəyindən danışmaq istəyirəm.\nSosialxəbər.az xəbər verir ki, bu sözləri ABŞ-ın ölkəmizdəki keçmiş səfiri Riçard Kozlariç ABŞ Ordusu Mədəniyyət və Bölgə Tədqiqatları Bürosu (CASO) Komandanlığı və Baş Qərargah Kollecinin təşkilatçılığı ilə keçirilən “Cənubi Qafqazda geopolitika və böyük güc rəqabəti” adlı paneldəki çıxışında deyib.\nOnun sözlərinə görə, beynəlxalq ictimaiyyət Qarabağda sülhün bərqərar olunmasında iştirak etməlidir, yalnız Türkiyə və Rusiya ilə sülhü təmin etmək mümkün olmayacaq:\n“Əhalinin Qarabağa geri qaytarılması üçün onlara təhlükəsizlik təminatı verilməlidir. Və bunun üçün təkcə sülhməramlıların olması kifayət deyil. Sülhün icrasına beynəlxalq monitorinq nəzarət etməlidir Cənubi Qafqazda sülhün bərqərar olması üçün tərəflər arasında ünsiyyət həvəsləndirilməli, düşmən ritorikasına son qoyulmalıdır. Qaçqınların qaytarılması daimi sülhün təminatı üçün çox kritik məqamdır”.\nO, həmçinin qeyd edib ki, tərəflər arasında əməkdaşlıq və barışığın təminatı üçün atəşkəsdən öncə və sonra törədilən əməllərə görə BMT TŞ-nın nəzarətində hərbi tribunal yaradılmalıdır:\n“Bosniya və Herseqovinada olduğu kimi, Qarabağ üçün də bənzər bir “Deyton anlaşması” (1995-ci ildə ABŞ-ın Deyton şəhərində razılaşdırılan və Parisdə imzalanan sazişə əsasən, Bosniya və Herseqovinaya 60 min NATO əsgəri yeridilib. Bu, faktiki olaraq ərazilərin bölünməsinin rəsmiləşməsi idi – red) yaradılmalı və sülhün tam bərqərar olması üçün beynəlxalq monitorinq təşkil edilməlidir, qaçqınların qaytarılması üçün vahid bir mexanizm yaradılmalıdır”.\nQeyd edək ki, sabiq səfir Richard Kozlariç, keçmiş səfir və ATƏT MQ-nin ABŞ-dan olan sabiq həmsədri Keri Kavano, Dövlət katibi və Mərkəzi Kəşfiyyat İdarəsinin keçmiş xüsusi müşaviri Pol Qobl və Xarici Hərbi Araşdırmalar Ofisində Avrasiya təhlükəsizlik analitiki Metyu Steynin iştirak etdiyi olduqca maraqlı müzakirə bir müddət öncə baş tutub.\nTürk PUA-ları Qarabağın taleyini həll etdi


HİKMƏT LÖVHƏLƏRİ / Kamran Məmmədov\n12.07.13 10:36 ərzində olan dəyişikliklər\tYazan redaktor\t12.07.13 10:12\nÇöl Ərəbi və ac iti\nBir bədəvinin iti can verirdi. Ərəb buna kədərlənir və göz yaşı tökürdü:\n- Başıma bu hadisə də gələcəkdi?! deyə fəryad edirdi.\nO əsnada yaxından bir dilənçi keçirdi. Dedi ki:\n- Niyə ağlayırsan? Kimə görə ortalığı vəlvələyə salır, fəryad-fəğan edirsən?\nBədəvi dedi ki:\n- Çox gözəl xasiyyətli bir itim var. Gözümün qabağında, bax bu yolun üstündə can verir. O, mənim üçün gündüzlər maral ovçum, gecələr isə sadiq keşikçimdi. Gözü açıq, sürətli, aman verməz, tez yaxalayan it idi. Oğrunu yaxın qoymaz, dərhal qovardı.\n- İtin dərdi nədir, yaralandımı, niyə ölür?\nBədəvi cavab verdi:\n- Yaralanmadı. Acından bu hala düşdü.\nBunu eşidən dilənçi ona belə nəsihət etdi:\n- Bu dərdə, bu bəlaya səbir et. Allah səbir edənlərlə bərabərdir, onlara çox ehsan edər. Ey şərəfli kişi! Əlindəki dağarcıqda nə var?\n- Dünən axşamdan qalan çörəyim və yeməyimin artığı. Acanda yemək üçün özümlə gəzdirirəm.\n- Niyə bu yeməyi itinə yedirmədin?\n- Məndə o qədər mərhəmət hissi yoxdur. Həm də yolda pulsuz çorək tapa bilmərəm, amma pulsuz göz yaşı töküb ağlaya bilərəm.\nBütün bunları duyan dilənçi belə dedi:\n- Ey içi boş hava ilə dolu olan adam! Demək ki, sənə görə çörək göz yaşından qiymətlidir, eləmi? Halbuki göz yaşının əsli qandır. Onu dərd suya çevirir. Torpaqdan əmələ gələn çörək üçün, boş yerə qan tökməyə dəyərmi?\nÇətin anlarda insanın edə biləcəyi işləri etməsi lazımdır. Boş yerə “bunları etmək lazımdır” deyə ağlayıb yalvarmaq heç nəyi həll etməz. Sıxıntı zamanında başqalarını düşünə bilmək nə böyük ilahi lütfdür!!!\nMənəvi yola qədəm qoyan yeni bir tələbə bir gün ev tikdirirdi. Ustadı bir gün gəlib tələbəsini ziyarət etdi. Evin pəncərəsini tələbəyə göstərib:\n- Bu pəncərəni niyə açdın? -dedi.\nTələbə belə cavab verdi:\n- İşıq gəlməsi üçün...\nUstadı niyyətin əhəmiyyətini bildirmək üçün dedi ki:\n- Söylədiyin səbəb işin başqa tərəfidir. Əslində azanı eşıtmək üçün niyyətlənməlisən. Həcc zamanı niyyətin Kabəni görmək olsun. Oraya gedəndən sonra Məkkə şəhərini də görərsən.\nCənnətə getmək üçün ibadət edə bilərsən. Amma Allahın razılığını qazanmaq üçün ibadət etsən, həm də cənnətə getmiş olarsan.\nAslanı öküz sayan adam\nBir nəfər kəndli öküzünü tövləyə bağlamışdı. Pələng gəlib tövlədə öküzü yedi. Sonra da öküzün yerində oturdu. Kəndli gecə gəlib qaranlıqda əli ilə öküzünü axtarmağa başladı. Öküz bilib pələngin belini qaşıyırdı. Pələng də öz-özünə belə deyirdi:\n- Gündüz olsaydı bu adamın ödü partlayardı. Qaranlıqda məni öküz sanaraq necə də qorxuzsuzca qaşıyır.\nAllah da “ey məğrur kör!” buyurur. Allah Tur dağına təcəlli etdi dağ param-parça oldu. Allahdan haqqı ilə ancaq alimlər qorxar. Cahil cəsurdur.\nHər şey öz vaxtında məqbuldur\nBir dərviş Həsən Bəsridən bir şey istəyir. O da tez ayağa qalxıb köynəyini çıxarır və dərvişə verir.\n- Ey Həsən, evə gedib evdən bir şey versəydin olmazdımı?! -dedilər.\nHəsən Bəsri həzrətləri belə cavab verdi:\n- Bir dəfə bir ehtiyac sahibi məscidə gəldi və: “Acam!”-dedi. Biz qafil davrandıq və həmin anda yemək gətirmədik. Onu məsciddə qoyub evimizə getdik. Sübh namazına gəldiyimizdə bir də baxdıq ki, zavallı insan vəfat edib. Onu kəfənləyib dəfn etdik.\nErtəsi günü qeyri-adi bir hadisə baş verdi. Həmin sarıdığımız kəfənin mehrabda durduğunu və üzərində; “Kəfəninizi alın, Allah qəbul etmədi!” yazıldığını gördük.\nHəmin gün: “Bundan sonra bir ehtiyac sahibi gördüyümdə onu gözlətməyəcəm və dərhal ehtiyacını qarşılayacağam.” -deyə and içdim.”\nAllah dostlarından Malik bin Dinar buyurur ki:\n- Həccə gedirdim. Yolda bir gənc gördüm. Yanında nə bir minik, nə azuqə, nə də su var idi. Piyada olaraq həccə gedirdi. Ona salam verdim. Salamımı aldı. Ondan soruşdum:\n- Ey gənc adam! Haradan gəlirsən? Cavab çox qısa oldu:\n- Onun yanından!\nYenə soruşdum: Hara gedirsən?\n- Onun yanına! -dedi.\n- Azuqən hanı? -dedim:\n- Onun təminatı altında! -dedi.\n- Bu yol azuqəsiz və susuz qət edilməz, -dedim.\n- Mən səfərə çıxanda özümlə beş azuqə olaraq beş hərf götürdüm, -dedi.\n- O beş hərf hansılardır, -dedim.\n- Allah-Təalanın uca kəlamı (Kəf, Hə, Yə, Ayn, Sad) dır.\nBunların mənası nədir? Dedim. Dedi ki:\n- Kəf-Kafi (Hər şeyə kifayət edən), Hə-Hadi (Yol göstərən), Yə-Muvi (Qorunacaq yer verən), Ayn-Alim (Hər şeyi bilən), Sad-Sadiq (Sözündə duran). Kimin yol yoldaşı hər işi görməyə gücü kifayət olan, yol göstərən, qorunacaq yer verən, hər şeyi bilən, sözündə duran biri olarsa, o adam hər hansı bir şeydən çəkinər, qorxarmı?